Usvojena informacija o aktivnostima na uspostavljanju dan-unaprijed tržišta | MINA\nNaslovnica Glavna vijest Usvojena informacija o aktivnostima na uspostavljanju dan-unaprijed tržišta\nUsvojena informacija o aktivnostima na uspostavljanju dan-unaprijed tržišta\nPodgorica, (MINA-BUSINESS) – Vlada je usvojila informaciju o aktivnostima na uspostavljanju organizovanog dan-unaprijed tržišta električne energije u Crnoj Gori, u kojoj se navodi da je potrebno obezbijediti sredstva za pokrivanje investicionih i operativnih troškova u prvoj godini implementacije i operativnog rada dok se ne postigne samoodrživost.\nPodsjeća se da je, u cilju implementacije obaveza u oblasti energetike, u okviru Berlinskog procesa, koje su u potpunosti usklađene i sa obavezama transponovanja zakonodavstva Evropske unije (EU) u nacionalno zakonodavstvo, u avgustu 2017. godine osnovana kompanija – Berza električne energije (BELEN).\n“U Informaciji se konstatuje da je, u cilju stvaranja preduslova za okončanje započetih aktivnosti na uspostavljanju funkcionalnog tržišta dan-unaprijed u Crnoj Gori i njegovog povezivanja sa susjednim tržištima, potrebno obezbijediti sredstva za pokrivanje investicionih troškova, kao i operativnih troškova u prvoj godini implementacije i prvoj godini operativnog rada dok se ne postigne samoodrživost”, kazali su iz Vlade.\nNavodi se da su tim povodom zaduženi predstavnici državnog kapitala u Crnogorskom elektroprenosnom sistemu i Elektroprivredi da iniciraju aktivnosti na dokapitalizaciji društva sa ograničenom odgovornošću Berza električne energije, u iznosu od po 210 hiljada EUR.\n“Što će omogućiti stvaranje preduslova za uspješno okončanje započetih aktivnosti na uspostavljanju funkcionalnog organizovanog tržišta električne energije u Crnoj Gori i njegovog povezivanja sa susjednim tržištima”, kazali su iz Vlade.\nVlada je donijela Odluku o utvrđivanju liste organa nadležnih za inspekcijski nadzor nad sprovođenjem zakona koji sadrže odredbe o zaštiti potrošača.\nKako je saopšteno, novom Odlukom je utvrđena sveobuhvatnija lista nadležnih organa, koja sada, pored inspekcijskih organa, obuhvata i samostalne organizacije i nezavisna pravna lica iz sektora finansijskih usluga, telekomunikacija, energetike, medija, vazdušnog saobraćaja i komunalnih usluga.\n“U diskusiji je naglašena spremnost svih subjekata da preduzmu sve potrebne mjere koje su na raspolaganju da se obezbijedi efikasna zaštita potrošača i tržišna konkurencija poput one na unutrašnjem tržištu EU”, navodi se u saopštenju.\nVlada je usvojila Informaciju u vezi raskida Ugovora o koncesiji na osnovu energetske dozvole za izgradnju male hidroelektrane „Bare Kraljske“ na dijelu vodotoka Vranještica.\nNavodi se da je Vlada prihvatila Sporazum o raskidu Ugovora o koncesiji, koji je usaglašen sa koncesionarem, privrednim društvom „PM Hydro“.\n“Nakon raskida Ugovora o koncesiji, u skladu sa ovim Sporazumom, obje ugovorne strane će u skladu sa zakonom koji reguliše upis nepokretnosti izvršiti brisanje zabilježbe Ugovora o koncesiji na relevantnim nepokretnostima”, kazali su iz Vlade.\nPrema njihovim riječima, ugovorne strane se, pored ostalog, izričito odriču svih eventualnih međusobnih potraživanja koja su nastala, ili koja mogu nastati, u vezi sa Ugovorom, uključujući i potraživanja po osnovu naknade štete, kako stvarne štete, tako i izgubljene dobiti.\nNavodi se da je projekat izgradnje hotela „K16” Konzorcijuma „Kolašin 1600“ kojeg čine Ski Resort Kolašin 1600 i privredno društvo „Gener2 SHPK“ uvršćen na Listu razvojnih projekata u oblasti turizma iz okvira programa „ekonomskog državljanstva“.\n“Nezavisni kontrolor je u Izvještaju, na osnovu uvida u poslovne knjige i pribavljenu dokumentaciju, konstatovao da je Konzorcijum u svrhu realizacije projekta u periodu od 23. aprila do 23. oktobra 2020. godine utrošio bruto uznos od 1.249.214,76 EUR”, kaže se u saopštenju.\nIstovremeno je, kako se dodaje, kontrolor konstatovao da podaci dostavljeni od Društva u finansijskom izvještaju, sa pregledom troškova, prikazuju istinito i objektivno stvarno stanje ulaganja za testirani period.\nVlada je usvojila i Informaciju o Drugom izvještaju o nalazima činjeničnog stanja pripremljenom od strane društva za reviziju „Crowe MNE“ u vezi sa realizacijom projekta Izgradnje hotela „Breza”, Kolašin, po kondo modelu poslovanja.\n“Nezavisni kontrolor je u Izvještaju za period od 7. maja do 7. novembra prošle godine konstatovao da je investitor, društvo „CG Resort“, za realizaciju projekta, koji je uvršćen na Listu razvojnih projekata u oblasti turizma iz okvira programa „ekonomskog državljanstva“, utrošilo ukupan bruto iznos od 2.658.484 EUR”, kaže se u saopštenju.\nKonstatovano je da je, u skladu sa ranije dostavljenom urgencijom, investitor značajno intenzivirao aktivnosti na realizaciji projekta, koja je u izvještajnom periodu tekla dobrom dinamikom.


SKD "Prosvjeta" objavila poziv za dostavu predloga za godišnje "Prosvjetine" nagrade - Radio Borovo 100,7 FM\nSKD “Prosvjeta” objavila poziv za dostavu predloga za godišnje “Prosvjetine” nagrade\nSrpsko kulturno društvo “Prosvjeta” poziva sve pododbore, pojedince i institucije da Glavnom odboru “Prosvjete” upute svoje predloge za dodelu godišnjih nagrada i priznanja za 2019. godinu.\nNagrada “Sava Mrkalj” je godišnja nagrada za poseban doprinos kulturi Srba u Hrvatskoj. Za nagradu ravnopravno konkurišu autori svih vidova kulturnog stvaralaštva i istaknuti organizatori kulturnog života našeg naroda. Nagrađuje se delo (knjiga, film, predstava, manifestacija) iz 2019. godine, ali i celoviti doprinos kulturnom stvaralaštvu.\nNagrada “Desanka Đorđević” je godišnja nagrada pojedincu za zasluge u oblasti amaterskog stvaralaštva SKD “Prosvjeta”.\nZlatna značka je godišnje priznanje koje se dodeljuje u posebnim prilikama istaknutim članovima Društva ili zaslužnim pojedincima izvan redova srpske zajednice koji su zadužili Društvo, doprinoseći ostvarenju njegovih ciljeva.\nPovelja SKD “Prosvjeta” je godišnje priznanje koje se dodeljuje institucijama za doprinos radu i razvoju Prosvjetinih programa.\nPredlozi koji moraju biti detaljno obrazloženi primaju se do 20.decembra, a mogu se predati ili dostaviti poštom u upravu Društva na adresi: Berislavićeva 10, Zagreb. Dobitnicima će nagrade biti uručene na Svetosavskoj akademiji 27.januara 2020. godine.


Gde su nestali mladi politički lideri? - 06.05.2015, Sputnik Srbija\nSrpskom političkom scenom već decenijama dominiraju manje-više iste političke stranke i dobro poznati partijski lideri. Aktivnost podmladaka srpskih partija... 06.05.2015, Sputnik Srbija\nvesti, srbija, #prvasputnjikgodina: tekstovi koji su obeležili prethodnu godinu, politika\n19:18 06.05.2015 (Osveženo: 04:26 26.08.2021)\n© AFP 2022 / Miloš JelesijevićStudentski protest 1996. godine\n© AFP 2022 / Miloš Jelesijević\nSputnjik je istraživao koliko su mladi u Srbiji uopšte zainteresovani za politiku i gde je nestao politički aktivizam karakterističan za srednjoškolce i studente 90-ih godina prošlog veka.\nKarakteristika gotovo svakog društva, pa i najrazvijenijih demokratija, jeste da mladi ljudi o politici manje znaju, manje su zainteresovani i politički aktivni u odnosu na starije generacije, kaže za Sputnjik socijalni psiholog, dr Zoran Pavlović sa Filozofskog fakulteta.\n„Kada govorimo o mladima uzrasta od 18 do 30 godina, treba imati u vidu da je to životni period koji je veoma turbulentan u ličnom, individualnom smislu. To su godine kada se upisuje fakultet ili se završava školovanje, stvaraju se neke trajnije partnerske veze, donose se neke krupne životne odluke“, objašnjava Pavlović.\nNaš sagovornik smatra da, kada je o politici reč, mlade dodatno pasiviziraju i sistemski razlozi, i to oni koji predstavljaju suštinsku razliku između razvijenih zemalja sa jedne i država Centralne i Istočne Evrope sa druge strane.\nMeđutim, ono što mlade generacije u Srbiji posebno razlikuje od vršnjaka u zemljama regiona i Evrope je izrazito negativan stav i antipatija prema svetu politike koji, prema istraživanjima, vide kao prljav posao, a ne kao način za rešavanje društvenih problema, objašnjava Pavlović.\nOn ističe da ta činjenica naše političke lidere treba ozbiljno da zabrine.\nDa mladi u Srbiji ne veruju domaćim partijama i političarima potvrđuje i anketa Sputnjika među studentima Univerziteta u Beogradu.\nOni koji sutra treba da budu stubovi srpskog društva kažu da su razočarani političkom situacijom koja je godinama nepromenjena, ne vide perspektivu za mladog čoveka, misle da se njihov glas ne čuje, a rešenje, sve češće, vide u odlasku iz zemlje.\n„Stranke nemaju jasnu ideologiju, sve je lična korist koju ljudi žele da steknu tako što će se učlaniti u stranku i tako dobiti posao, pa makar on bio i na bazenu“, kažu studenti.\nOni rešenje vide u tome da rade na sebi, da uče, stiču znanja i veštine, a da se politikom bave jednako malo kao što se, kako navode, i ona bavi njima.\nTokom 90-ih godina prošlog veka, srednjoškolce i studente u Srbiji bilo je relativno lako mobilisati da izađu na ulice i dignu glas. Borili su se za prava studenata, protiv krađe izbora, za medijske slobode…\nOni koji su ih tada predvodili danas su poznati političari, neki su angažovani u međunarodnim i nevladinim organizacijama, a ima i onih koji su napustili Srbiju i nastavili karijere u zemljama EU.\nMeđutim, nepartijske organizacije, inicijative ili akcije koje bi mlade ljude danas mobilisale i eventualno iznedrile neke nove lidere, malobrojne su i sporadične.\nIpak, nakon višegodišnje apatije, mladi se ponovo bude, smatra Maša Milutinović iz „Inicijative mladih za ljudska prava“. Ona za Sputnjik kaže da neke nedavne akcije pokazuju da ipak ima onih koji su spremni da se samoinicijativno organizuju i angažuju.\n„Ali, čini mi se da država mladima stalno šalje poruku — bez obzira šta vi uradite, mi ćemo opet na svoju ruku. Nevažno je šta vi kažete“, kaže Milutinovićeva i dodaje da to utiče da oni koji požele da dignu glas postanu tiši.\nTakođe, dodaje sagovornica Sputnjika, mlade generacije trenutno nemaju puno poverenja ni u opoziciju i ne očekuju da će oni moći nešto značajno da urade.\nSvako od nas, pa i mladi ljudi snose deo odgovornosti da se stvari u društvu promene, kaže socijalni psiholog Zoran Pavlović.\n„Međutim, sa pasivnim stavom, bez lične i kolektivne akcije kojom bi skrenuli pažnju i pokušali da menjate ono što vam se ne dopada, nemate pravo da se žalite“, zaljučuje Pavlović.


Drugi volonter koji je radio na unosu podataka o vakcinaciji i revakcinaciji na Beogradskom sajmu N. S. (36) negirao je na saslušanju u Prvom osnovnom javnom tužilaštvu u Beogradu da je u sistem uneo lažne podatke za četiri osobe koje vakcinu protiv kovid 19 uopšte nisu primili. Nakon saslušanja, tužilaštvo je tražilo da mu se odredi pritvor da ne bi uticao na svedoke, a sud mu je odredio kućni pritvor, smatrajući da i na taj način neće moći da utiče na svedoke, rečeno je Tanjugu u tužilaštvo. U petak je još jedan volonter, M. P, osumnjičen za isto krivično delo, priznao krivicu za falsifikovanje podataka o vakcinaciji i revakcinaciji i zaključio sporazum s tužilaštvom na osnovu kojeg treba da bude osuđen na šest meseci kućnog zatvora sa elektronskim nadzorom (nanogicom). N. S.\n25.03.2021 u 19:23\nUhapšen zbog falsifikovanja potvrde o vakcinaciji\nPripadnici Ministarstva unutrašnjih poslova u Beogradu sprečili su danas da se izda lažna potvrda o vakcinaciji protiv virusa kovida 19 i odredili zadržavanje do 48 sati osumnjičenom M. P. (1989), zbog postojanja osnova sumnje da je počinio krivično delo falsifikovanje isprave. Sumnja se da je on, kao volonter angažovan za unos podataka o vakcinaciji u hali Beogradskog sajma, unosio podatke o vakcinaciji i revakcinaciji građana bez njihovog prisustva, saopšteno je iz MUP-a. Policija je prilikom pretresa kod osumnjičenog pronašla dve falsifikovane potvrde o vakcinaciji za lica koja nisu bila prisutna. Pokušaj malverzacije sa potvrdama o vakcinaciji sprečen je na osnovu informacionog sistema za vakcinaciju koji omogućava da se otkrije ovakav slučaj zloupotrebe. Policija će\n31.12.2020 u 08:45\nFalsifikovane hrvatske kune proturao u menjačnicama\nBeogradska policija rasvetlila je dva slučaja falsifikovanja novca i pronašla tridesetogodišnjeg muškaraca koji se sumnjiči da je izvršio ovo krivično delo Osumnjičeni se tereti da je 17. decembra ove godine u Zemunu u jednoj menjačnici zamenio falsifikovanih 10.000 hrvatskih kuna u dinarsku vrednost, kao i da je narednog dana u jednoj menjačnici u Borči zamenio još 10.000 falsifikovanih hrvatskih kuna u dinare. Po nalogu nadležnih tužilaštava, protiv osumnjičenog će biti podneta krivična prijava u redovnom postupku.


- Ugovor o koprodukcijama između Francuske i Srbije ponovo potvrđuje interes naše dve zemlje za pojačanu razmenu na polju filmske umetnosti - kaže, za "Novosti", Katrin Fodri, ataše za kulturu Francuskog instituta u Srbiji, i objašnjava:\n- To konkretno omogućava srpskim filmovima ostvarenim u saradnji sa francuskim producentima da steknu prednosti na tržištu. Na izabrani srpski film gledaće se kao na francuski, što praktično znači da mu je omogućen, na primer, pristup brojnim francuskim mehanizmima podrške kada su u pitanju razvoj, produkcija i distribucija.\n"Druga strana svega", Foto FCS\nI direktor Filmskog centra Srbije Gordan Matić saglasan je da je ovaj dokument od izuzetne važnosti za srpske autore, jer će, pored ostalog, njihovi filmovi imati pristup znatno većem novčanom fondu od onog koji su imali do sada. U poslednjih pet godina u francuskoj koprodukciji snimljeno je više od deset dugometražnih filmova, među kojima su "Otac", "Teret", "Druga strana svega"... Ali, tu je bila reč o manjim grantovima, do 150.000 evra.\nIz našeg budžeta 58 miliona\nI SRBIJA će kao partner izdvojiti finansijska sredstva za akcije i aktivnosti predviđene Sporazumom, u iznosu od oko 58,5 miliona dinara po godini. Ovaj iznos biće planiran u budžetu Ministarstva kulture i informisanja za 2021, 2022. i 2023. godinu.\nNovi Sporazum omogućiće srpskim autorima korišćenje fondova za koprodukciju u iznosu većem od 2,5 miliona evra.\n- Konkursi će se raspisivati naizmenično u Srbiji i Francuskoj, a Mešovita komisija će na kraju zajednički odabrati najbolje projekte koji će se tretirati kao srpsko-francuski, odnosno, francusko-srpski filmovi - objašnjava Matić.\nKatrin Fodri, Foto FAF\nPrvi konkurs u skladu sa ovim sporazumom raspisan je polovinom septembra, a rezultati se, po rečima direktora FCS, očekuju naredne nedelje.\n- Mi smo sa svoje strane formirali predselekcionu komisiju. Odabrani projekti i njihovi autori potom odlaze u Pariz da se predstave francuskim producentima i tek onda se donosi konačna odluka. Naredne godine menja se redosled, pa prvo biraju Francuzi, a onda šalju nama.\nPrijave moraju biti na engleskom jeziku, a glavni uslov je da projekat pre toga nije konkurisao ni na jednom drugom domaćem ili državnom fondu. Ono što je domaćim autorima važno je da nema uslovljavanja kada su u pitanju filmske teme, scenario može imati neke veze sa Francuskom, ali i ne mora. Ako sve bude išlo po planu, prvi zajednički filmovi mogli bi 2022. da počnu sa snimanjem.\nSNIMA SE FILM O POGIBIJI GARDISTA: Tragedija iz Topčidera na velikom platnu\nsrpski film snimanje filma Kinematografija u Srbiji kinematografija saradnja Srbija Francuska Filmski centar Srbije


Ivan Obradović - Blic Sport\nINTERESOVANJE CRVENO-BELIH Bivši partizanovac u bratskom klubu Zvezde\nGrčki šampion Olimpijakos namerava da angažuje srpskog reprezentativca na poziciji levog beka.\nO "ORLOVIMA", JUNAJTEDU I ANDERLEHTU Ivan Obradović za Blicsport: Voleo bih ponovo da igram sa Ibrom\n“Bilo mi je teško kada sam video povređenog Zlatana. Ko zna, možda se u Ligi šampiona ponovo sastanemo sa Englezima”, kaže srpski reprezentativac.\nIvan Obradović će meč između njegovog Anderlehta i Mančester junajteda (1:1) u četvrtfinalu Lige Evrope pamtiti celog života! Nakon što je imao priliku da se nadmeće sa Polom Pogbom i Zlatanom Ibrahimovićem, posle meča se slikao sa Žozeom Murinjom. I sve to posle asistencije za izjednačenje belgijskog tima!\nU utakmici koju je obeležio haos, koji su izazvali navijači turskog kluba, a zbog čega je početak kasnio 45 minuta, Lion je savladao Bešiktaš sa 2:1 posle preokreta. Ranije, Anderleht i Mančester junajted odigrali su nerešeno 1:1 u prvom meču četvrtfinala Lige Evrope. Prednost pred revanš ostvarili su Ajaks, koji je kod kuće savladao Šalke 2:0, i Selta, koja je ispratila Genk sa 3:2.\nKOCKICE SU SE SLOŽILE Ivan Obradović za Blicsport: Muslin ima odlične ideje, konačno je došao selektor sa autoritetom\nPouzdani levi bek Anderlehta zna kako je igrati na Mundijalu. Uz Ivanovića, Kolarova, Stojkovića, Rukavinu i Zorana Tošića, prošao je uspešno kvalifikacije za Svetsko prvenstvo u Južnoj Africi 2010.\nMAGNET ZA MALERE Ivan Obradović zaista nema sreće - ponovo pauzira\nFudbaler Anderlehta Ivan Obradović doživeo je novu povredu u porazu njegovog tima na gostovanju Mehelenu (2:3) u 29. kolu belgijskog šampionata.\nRASPUCANI "ORLOVI" Obradović sve prevario /VIDEO/\nSjajno popodne srpskog reprezentativnog fudbala je upotpunio Ivan Obradović, golom u pobedi Anderlehta u prvenstvu Belgije, i tako se pridružio kolegama iz državnog tima Jagošu Vukoviću i Luki Milivojeviću.\nObradović: Mi od starta kvalifikacija pokazujemo karakter, idemo napred puni samopouzdanja\nLevi bek Ivan Obradović je zaigrao u startnoj postavi reprezentacije Srbije u remiju sa Velsom (1:1), istakavši potom da je zadovoljan jer se ekipa borila do kraja.\nIZNUĐEN POTEZ Muslin pozvao zamenu za Tošića i Fejsu\nSelektor Srbije Slavoljub Muslin pozvao je defanzivca Anderlehta Ivana Obradovića za kvalifikacioni meč protiv Velsa u Kardifu, odnosno prijateljski duel u Harkovu sa Ukrajinom.\nDa li je on najmalerozniji srpski fudbaler? Obradoviću ponovo stradalo koleno\nTreći put za šest godina fudbalera Anderlehta, Ivana Obradovića očekuje duža pauza. I ovoga puta odličnom levom beku su stradali ligamenti kolena.\nObradović: Privilegija je ponovo biti u reprezentaciji\nPovratnik u fudbalsku reprezentaciju Srbije Ivan Obradović rekao je da je privilegija ponovo biti u društvu sa najboljima i poručio da još ima šanse da se izbori plasman na šampionat Evrope.


Gaćinović: Šansa da se neki fudbaleri dokažu - MaxBet Sport\nGaćinović: Šansa da se neki fudbaleri dokažu\nVladimir Gaćinović (Foto: Starsport)\nFudbaleri Radničkog u subotu od 15 časova dočekuju Voždovac, u utakmici 28. kola Superlige Srbije. Niški tim u ovaj meč ulazi kao devetoplasirani na tabeli sa 38 bodova na svom kontu, dok je Voždovac na 11. poziciji sa 33 boda.\nSERIJA A: od 20:45 igraju Parma – Đenova, a u kladionici MaxBet je kvota na pobedu domaćina 2.40.\n– Imamo dosta problema sa povredama i žutim kartonima. Nenad Gavrić i Nenad Šljivić nisu uopšte trenirali tokom ove sedmice, dok je Dušan Pantelić radio smanjenim intenzitetom. Njih trojica će ipak biti u konkurenciji za Voždovac, a naš medicinski tim će odlučiti u kojoj meri će oni moći da nam pomognu. Nagomilane žute kartone imaju Petar Đuričković i golman Borivoje Ristić, tako da oni sigurno neće da igraju – rekao je Gaćinović i dodao:\n– Jedina dobra vest je što se u ekipu vraća Filip Marković. Mi smo se odmah posle meča sa Čukaričkim prošle subote suočili sa ovom situacijom i krenuli sa pripremama za Voždovac. Imamo dobar tim, a sada će šansu dobiti neki igrači koji nisu bili u prvom planu u poslednje vreme i imaće lepu priliku da se dokažu. Voždovac je odličan tim koji voli da se nadigrava i kada je gost, poštujemo ih, ali smatram da imamo potreban kvalitet da osvojimo tri boda na našem stadionu.\n– Ja tada nisam bio u klubu, predvodio sam Spartak, ali mnogi moji fudbaleri su igrali taj meč i imaće dodatni motiv da pokažu da je to bio samo loš dan. Gledao sam tu utakmicu na televiziji, ali od tada su se mnoge stvari promenile. Ja očekujem da Voždovac i ovde bude ofanzivno nastrojen, ali mi smo se dobro spremili i mislim da imamo recept za njihovu igru i da ćemo uz maksimalno zalaganje tokom svih 90 minuta ostvariti cilj – završio je Gaćinović.\nTagovi:FK Radnički NIšFK VoždovacSuperliga SrbijeVladimir Gaćinović\nPLS Dva derbija, dve pobede gostiju, u Kragujevcu i Novom Sadu šampanjci već na hlađenju\nLegendarni partizanovac nije zaboravljen, a evo i dokaza (VIDEO)\nSRBIJA FUDBALpre 30 minuta 1


Individualne razlike u regulaciji emocija, truma iz detinjstva i sklonosti ka osećanju stida i krivice kod adolescenata – Dečija psihologija\nIndividualne razlike u regulaciji emocija, truma iz detinjstva i sklonosti ka osećanju stida i krivice kod adolescenata\nObjavljeno: 20 septembra, 2020\nAutori: Aurora Szentágotai-Tătar, Andrei C Miu\nDispoziciona osećanja stida i krivice povezana su sa psihopatologijom, a sve veći broj studija otkriva ovu povezanost u periodu adolecencije. Smatra se da ovaj razvojni period karakterišu promene u regulaciji emocija, što je važno kada je u pitanju osetiljvost na psihopatologiju. Međutim, malo se zna o povezanosti između regulacije emocija i dispozicionim osećanjima stida i krivice. Sadašnja studija ispituje povezanost između individualnih razlika u uobičajenoj upotrebi širokog spektra strategija za regulisanje emocija i dispozicionog osećanja stida i krivice. Uzorak je sačinjen od velikog broja adolescenata (N=706), od trinaest do sedamnaest godina. Takođe, proučavana je istorija trauma tokom detinjstva.\nRezulati prikazuju da se regulacijom emocija objašnjava oko 20% varijacija kod sklonosti prema stidu i krivici. Veće prisustvo neadaptivnih strategija za regulisanje emocija (npr. samooptuživanje, dodeljivanje događajima veličinu katastrofa) i manje prisustvo adaptivnih (npr. preusmeravanje fokusa na planiranje, pozitivno preispitivanje) povezano je sa sklonošću ka krivici. Ova sklonost ka krivici je nezavisna od trauma iz detinjstva, koje sklonost ka krivici objašnjavaju samo u maloj meri. Iako su u regulisanju emocija postojale starosne razlike (tj. ruminaciju su više koristili stariji adolescenti) i polne razlike (tj. devojke su iznele da su sklonije „stavljanju u perspektivu“ i manje sklone „okrivljavanju drugih“ u odnosu na dečake), starost i pol nisu bili značajno povezani sa sklonoću ka stidu i krivici. Pozitivne veze sa neadaptivnim strategijama za regulisanje emocija podvlače disfunkcionalnu prirodu sklonosti ka stidu.\nBuduće studije bi, korišćenjem longitudinalih mera, mogle da utvrde regulaciju emocija, koja pokreće dispozicioni stid i krivicu, i takođe da istraže da li optimizacija emocionalne regulacije može da normalizuje sklonost ka osećanju stida i krivice i da smanji rizik od psihopatologije.\nadolescencijadecija psihologijadecija psihoterapijadeciji psiholog u beogradudečja psihologijadečja psihoterapijaindividudalne razlikeistraživanja o ranom detinjstvuistraživanje o traumikrivicaregulacija emocijastidtraumatrauma u adolescencijitrauma u detinjstvu


Direktor Srbijagasa Dušan Bajatović najavio je danas da će biti snižena cena priključka na gas i da će građani za to moći da dobiju od Srbijagasa beskamatna sredstva na period od tri do pet godina, koja će vraćati kroz izmirivanje računa za gas. Bajatović je gostujući na Prvoj rekao da će Srbijagas smanjiti troškove za priključak na gas na oko 650 evra za domaćinstva, u dogovoru sa Agencijom za energetiku. „Tražićemo da lokalne samouprave izbace sve takse, jer ako neko neće da se priključi to nije prihod i tražićemo od vlade da reaguje u tom smislu. Srbijagas je uputio zahtev vladi i računam da ćemo biti podržani da se odbore neka sredstva, tako da ćemo davati beskamatna sredstva građanima za priključenje na gas na tri do pet godina da ne moraju da idu u banku\nJoš se zemlja na delu upravo završenog gasovoda „Turski tok” preko Srbije nije ni slegla, a iz Sekretarijata energetske zajednice, čiji je naša zemlja član, stižu zamerke. Ni prve, a verovatno ni poslednje, budući da je ovaj projekat od samog starta kod ovog evropskog tela nailazio na mnoga osporavanja, a da pritom njihovo mišljenje i nije obavezujuće za nas. Sekretarijat ovog puta, kako je objavljeno na njihovom sajtu, ima zamerki „na nacrt odluke srpskog regulatornornog tela o sertifikaciji ’Gastransa’ koji je sagradio ’Turski tok 2’. Sekretarijat navodi da ’Gastrans’ nije zakonito izuzet od odredbi o razdvajanju iz direktive o gasu te da zbog toga ovaj projekat ne podstiče konkurenciju, kao što je potrebno, već joj šteti”.\n12.01.2020 u 17:33\nRusija će završiti „Severni tok” bez strane pomoći\nMOSKVA - Rusija će sama završiti izgradnju gasovoda „Severni tok 2”, budući da nema tehnoloških prepreka za koje bi bila potrebna strana pomoć, izjavio je danas izvršni direktor „Gasproma” Aleksej Miler. On je u intervjuu za televiziju Rusija 1 rekao da se tehnološki rizici rešavaju u pogonima „Gasproma”, prenosi Tass. „Zbog toga će nam trebati malo više vremena, ali nema tehnoloških smetnje koje ne možemo sami da rešimo”, rekao je Miler, prenosi Tanjug. „Severni tok 2” je međunarodni projekat izgradnje gasovoda koji će ići od Baltičkog mora sa ruske obale do nemačke, zaobilazeći tranzitne države, poput Ukrajine, Belorusije, Poljske i drugih istočnoevropskih i baltičkih zemalja. Novi gasovodm dužine 1.200 kilometara, proći će uglavnom istim putem kao i Severni tok, odnosno\n11.01.2020 u 17:55\nSeverni tok 2 biće završen najkasnije početkom 2021.\nMOSKVA – Ruski predsednik Vladimir Putin je danas procenio da će gasovod „Severni tok 2” koji bi trebalo da poveže Rusiju s Nemačkom, biti završen najkasnije početkom 2021. godine, uprkos američkim sankcijama. Na zajedničkoj konferenciji za novinare u Moskvi s nemačkom kancelarkom Angelom Merkel, Putin je rekao da se „nada da će pre kraja ove ili najkasnije tokom prva tri meseca naredne godine, biti završei radovi i gasovod pušten u rad”, prenosi Beta. Na dnevnom redu sastanka Merkel-Putin glavne teme su kriza sa Iranom, rat u Libiji i Ukrajina. Oni su se danas prvi put od proleća 2018. godine sastali u Rusiji. Predsednik SAD Donald Tramp je u decembru potpisao zakon o sankcijama za kompanije koje grade gasovod za ruski prirodni gas do Nemačke. Gasovod „Severni tok 2” koji\n04.01.2020 u 13:25\nPrve količine gasa iz Turskog toka poteći će kroz magistralni gasovod u Srbiji u drugoj polovini godine, najverovatnije u oktobru, kada počinje sledeća gasna sezona, najavio je ministar energetike i rudarstva Aleksandar Antić. Završeno je polaganje cevi duž gasovoda u našoj zemlji od 403 kilometara, rekao je Antić Tanjugu i dodao da je ostalo da se završe merne stanice i velika kompresorska stanica u okolini Žabara, koja treba da obezbedi punu funkciju gasovoda. Antić očekuje da kompresorska stanica kod Žabara bude gotova u drugoj polovini godine. Objasnio je da će tako po puštanju kompresorske stanice u Bugarskoj i pomenute stanice u Srbiji biti obezbeđen neophodan pritisak da bi taj gas nastavio da teče ka Mađarskoj i dalje do centralno-evropskih gasnih skladišta. „Kao što\n02.01.2020 u 19:08\nIstočno-mediteranski gasovod prepun zamki\nGrčka, Kipar i Izrael potpisuju sporazum o izgradnji Istočno-mediteranskog gasovoda „Istmed”. Očekivanja su velika, ali to kako će se projekat finansirati - još nije razjašnjeno, piše Dojče vele (DW), prenosi Tanjug. Pripreme su u punom jeku: počinje trodnevna poseta izraelskog premijera Benjamina Netanijahua Atini, a kiparski predsednik Nikos Anastasijadis je već božićne praznike proveo u glavnom gradu Grčke, navodi DW. Na svečanoj ceremoniji grčki premijer Kirjakos Micotakis i njegovi gosti potpisuju sporazum o izgradnji „Istmeda” (Eastmed, Istočno-mediteranski gasovod). Tim podvodnim gasovodom, koji bi trebao da bude dugačak 1.900 kilometara, zemni gas iz Izraela trebalo bi da stigne do Evrope. Najvažnija zemlja-odrednica je Italija, ali i zemlje jugoistočne Evrope žele\n31.12.2019 u 08:18\nUkrajina i Rusija potpisale sporazum o tranzitu gasa\nKIJEV – Kijev i Moskva saopštili su da su posle teških pregovora potpisali ugovor o tranzitu ruskog gasa za Evropu preko Ukrajine čime su uklonjena strahovanja o novoj krizi gotovo u sred zime. „Ukrajina je potpisala ugovor o tranzitu na pet godina. Evropa zna da je nećemo napustiti”, napisao je sinoć na svojoj Fejsbuk stranici ukrajinski predsednik Volodimir Zelenski, a tu informaciju je potvrdio šef ruskog giganta Gasproma Aleksej Miler, prenosi Beta. „Čitav niz dokumenata je potpisan”, rekao je Miler i precizirao da će to omogućiti da se nastavi „tranzit gasa posle 31. decembra” kada ističe sadašnji ugovor, prenose ruski mediji. Tim dokumentima se finalizuje Sporazum o razumevanju o tranzitu, koji su dve strane potpisale 20. decembra posle više meseci teških pregovora uz učešće\n26.12.2019 u 22:55\nKo što je bez pompe počela njegova gradnja, tako je pre dva dana i završen gasovod „Turski tok” kroz Srbiju, dužine 403 kilometra. To je za RTS juče potvrdio prvi čovek „Srbijagasa” Dušan Bajatović, istakavši da su cevi nacionalnog magistralnog gasovoda, koji je novi alternativni pravac snabdevanja za ceo Balkan, kroz Srbiju položene. Gasovod će iz Turske preko Bugarske, Srbije, do Mađarske transportovati ruski gas, a u pripremi su dalji radovi na gasnoj infrastrukturi. Bajatović je objasnio da su podbušeni Dunav, Tisa, Morava, svi kanali, prolazi i da su cevi spojene. Očekuje se završetak radova na mernim stanicama. Završetkom ovog pravca Srbija će imati tri izlaza – kod Paraćina, Beograda i Zrenjanina – a ostaje da se uradi izlaz za gasno skladište „Banatski Dvor”. – Naši\n24.12.2019 u 21:00\nPoslednji pokušaj SAD da blokira „Severni tok 2”\nOtvoreno preteće pismo dvojice američkih senatora Teda Kruza i Rona Džonsona ostavilo je proteklog vikenda Edvarda Heremu, vlasnika švajcarske firme „Olsiz”, specijalizovane za postavljanje podvodnih cevi gasovoda širom sveta, bez izbora. Dva dana pre nego što je američki predsednik Donald Tramp prošlog petka potpisao zakon o vojnom budžetu SAD za 2020, Kruz i Džonson pismeno su se obratili Heremi, upozoravajući ga na razorne posledice ukoliko „Olsiz” još „samo jedan dan” nastavi sa postavljanjem cevi rusko-evropskog gasovoda „Severni tok 2” podno Baltika nakon što šef Bele kuće potpiše spomenuti zakon. Zakon o vojnom budžetu SAD za 2020. sadrži i članove koja se odnose na izgradnju dva gasovoda koji sibirski energent treba da dopreme do Evrope. Prema tim odredbama, graditelji „Severnog toka


Vesti online / Sport / Fudbal / Tufegdžić najbolji fudbaler 31. kola Superlige\nLogo Superlige Srbije\nSpartak je u Subotici pobedio Rad sa 2:0 i tom, šestom uzastopnom pobedom, sačuvao najbolju poziciju u borbi za opstanak u elitnom rangu.\nNajzaslužniji za taj važan trijumf Spartaka bio je upravo Lazar Tufegdžić.\n- On je pružio sjajnu partiju, bio stalna opasnost za odbranu gostiju, a u ključnim momentima odlično je reagovao i sa dva pogotka rešio pitanje pobednika - navodi se na sajtu Superlige.\nTufegdžić (22, igra na poziciji levog krilnog napadača), ponikao je u mlađim kategorijama Crvene zvezde, a tokom karijere je nastupao i za Bežaniju, OFK Beograd i Sinđelić.\nU Suboticu je stigao tokom zimskog prelaznog roka, a tokom prolećne polusezone zabeležio je deset nastupa, uz dva postignuta gola.\nFUDBAL Pobeda Vranjanaca, remi na Banjici\nFUDBAL Plej-aut Superlige: Spartak bolji od Rada


Pomoć za boračke kategorije u Gradiški: Socijalno ugroženi dobijaju 64 stana\nRaspodelom 95.000 KM i izgradnjom stanova, opština Gradiška će ove godine bitno ublažiti stambenu problematiku boračkih kategorija.\nNajveći iskorak u ovoj godini je izgradnja dve stambene zgrade sa ukpno 64 stana u naselju Senjak, koja je u toku.\nTu će, pored ostalih socijalnih kategorija biti smešten i preostali deo porodica poginulih, ratnih vojnih invalida, te stanara kolektivni centara u Lamincima i Rovinama.\nOpština Gradiška pristupila je projektu regionalnog stambenog zbrinjavanja po principu neprofitnog socijalnog stanovanja.\nUkupno četiri miliona maraka za ove stanove, obezbedilo je Ministarstvo za izbeglice i raseljena lica RS.\nDragana Ilić, rukovodilac Službe načelnika opštine izjavila je „EuroBlicu” da se radi isključivo o stanovima za socijalne kategorije koji će biti u vlasništvu opštine i nisu predviđeni za privatizaciju, odnosno otkup.\n- U ovim stanovima koji će biti u potpunosti opremljeni boraviće osobe koje imaju status socijalno ugroženih osoba, bez obzira da li su izbeglice ili su poreklom sa područja gradiške opštine. Navedene stanove neće biti moguće otkupiti nego isključivo iznajmiti po jasno utvrđenim procedurama – rekla je Ilićeva.\nSkupština opštine je usvojila odluku o kriterijima za ostvarivanje prava na subvencionisanje zakupnine na stanove iz programa neprofitnog socijalnog stanovanja od jedne marke po kvadratu.\n- Pravo na socijalne stanove imaju osobe i porodice u stanju socijalne potrebe, bračni parovi do 35 godina, osobe starije od 65 godina, izbeglice i povratnici pod jasno utvrđenim okolnostima utemljenim na socijalnom statusu tih osoba i njihovih porodica – navode u lokalnoj upravi.\nTo se, takođe, odnosi na korisanike stalne novčane pomoći Centra za socijalni rad, ali i nezaposlene čiji priohodi mesečno ne prelaze 15 odsto prosečne plate u RS kao i lica sa teškim zdravstvenim poteškoćama.\nOvo je samo jedan od vidova zbrinjavanja boračkih kategorija na području gradiške opštine, gde jednokratnim novčanim vidovima pomoći te na druge načine takođe pomažu ovu kategoriju stanovništva.\nKonkurs za dodelu pomoći\nOpština Gradiška raspisala je konkurs za dodelu pomoći iz budžeta za rešavanje stambenih pitanja porodica poginulih i nestalih boraca, porodica umrlih vojnih invalida i umrlih boraca, ratnih vojnih invalida i boraca odbrambeno - otadžbinskog rata RS, a koji se nalaze u izgradnji, kupovini ili nužnoj adaptaciji stambenog objekta.\nZa ovu namenu iz budžeta opštine je izdvojeno 95.000 KM, a konkurs je otvoren do kraja marta.\nPaketi za socijalno ugrožene u Loparama: Stigla pomoć od humanih Nemaca\nTRAGEDIJA U GRADIŠKI Staricu ugušio dim kada se zapalila kuća


Izrael: Uhapšena grupa povezana sa Islamskom državom\nIzraelska bezbednosna služba Šin bet i armija uhapsile su novembru terorističku grupu koja se ideološki i religiozno identifikuje s Islamskom državom.\nČlanovi grupe su planirali napade na izraelske civile i vojnike, obelodanjeno je danas, nakon ukidanja embarga na objavljivanje.\nTa grupa globalnog džihada sa sedištem u Hebronu na Zapadnoj obali je prva poznata palestinska grupa povezana s pomenutom organizacijom, koja deluje u Siriji i Iraku. Izraelski mediji objavili su identitet trojice uhapšenih mladića Ahmeda Šehade (22), Muhameda Zarua (21) i Kusaja Masavdeha (23).\nIako je rečeno da se oni identifikuju s Islamskom državom nigde se ne pominje da su odlazili sa Zapadne obale i sastali se sa članovima te organizacije.\nJedan zvaničnik Šin beta rekao je da je to prvi poznat slučaj u Izraelu u kome su Palestinci planirali napade u ime Islamske države, koja je privukla desetine stranih dobrovoljaca, uključujući Palestince i izraelske Arape.Tokom istrage Šehade je priznao da je planirano osnivanje grupe Islamske države kako bi se izvodili napadi.\nTakođe je rekao da su on i Masavde napravili nekoliko eksplozivnih naprava i da su jednu bezuspešno bacili na izraelske snage. Takođe su planiranili da ubiju jednog vojnika i da koriste njegovo otružje i uniformu da izvedu oružane napade na Izraelce. Protiv jednog od njih je već podignuta optužnica u vojnom sudu za članstvo i aktivnost u zabranjenoj organizaciji između ostalog.\nProtiv druge dvojice podići će se optužnica u narednim danima. U optužnici je navedeno da je on radio na osnivanju " vojne ćelije organizacije ID u nameri da nabavi oružje i izvede napade protiv države Izrael i Palestinke uprave".


RTCG - Radio Televizija Crne Gore - Nacionalni javni servis :: Rukomet :: Naći lokaciju za Prirodnjački muzej\nLOŠI KAPACITETI 15. 01. 2018. 21:13 >> 20:45 0\nLokaciju za izgradnju novog objekta Prirodnjačkog muzeja Crne Gore treba što prije definisati, saopšteno je prilikom posjete ministra kulture Aleksandra Bogdanovića toj instituciji.\nTokom posjete, kako je saopšteno iz Ministarstva kultire, kao posebno važno pitanje istaknuti su loši smještajni kapaciteti Prirodnjačkog muzeja, koji nema adekvatne uslove za izlaganje svog bogatog fonda.\n"S obzirom na to da su nedavno pokrenute aktivnosti na pronalaženju adekvatne lokacije za izgradnju novog objekta Prirodnjačkog muzeja Crne Gore dogovoreno je da se u komunikaciji sa Glavnim gradom i drugim nadležnim institucijama što prije definiše lokacija, nakon čega bi se moglo pristupiti planiranju daljih aktivnosti i obezbjeđivanju neophodnih sredstava za izradu projektne dokumentacije", navodi se u saopštenju.\nDirektorica Muzeja Lidija Polović je upoznala Bogdanovića sa aktuelnim dešavanjima u ovoj instituciji i aktivnostima koje su u prethodnoj godini sprovedene.\nKako je naglašeno, prepoznata je potreba inoviranja Statuta Prirodnjačkog muzeja i Pravilnika o unutrašnjoj organizaciji i sistematizaciji, koji su izrađeni tokom 2017.godine.\n"Bogdanović je pohvalio rad Muzeja i istakao da je vidljiv napredak u organizacionom smislu", kazali su iz Ministarstva.\nTakođe, na sastanku je razgovarano i o statusu Botaničkog vrta u Kolašinu, vlasništvo porodice Vincek, koja je izrazila interesovanje da ovo prirodno dobro pokloni Prirodnjačkom muzeju.\n"Kako je u pitanju prirodno dobro i aktivnosti na njegovom preuzimanju koordinira Ministastvo održivog razvoja i turizma ministar Bogdanović i direktorica Polović su istakli da će Ministastvo i Muzej pružiti svu neophodnu stručnu pomoć", piše u saopštenju.\nkako se dodaje, Bogdanović je istakao da je Prirodnjački muzej, uprkos lošim izlagačkim uslovima organizovao značajne i veoma propraćene izložbe i naveo kako prostorni kapaciteti Ministarstva kulture i ostalih institucija kulture stoje na raspolaganje Muzeju.\nAleksandar Bogdanović Prirodnjački muzej


„Sat kodiranja“: Nagrađeni učenici Gimnazije Meša Selimović imali nezaboravan dan u Sarajevu – TuzlaInfo.ba\n„Sat kodiranja“: Nagrađeni učenici Gimnazije Meša Selimović imali nezaboravan dan u Sarajevu\nProtekle sedmice Resursni centar CPCD-a i partneri akcije ugostili su tri pobjedničke škole nagradne igre „Sata kodiranja“ u 2014. godini.\nOno što je ovaj dolazak dodatno činio posebnim jeste činjenica da je dolazak organizovan na dan kada je širom svijeta, pa i u Resursnom centru CPCD-a, obilježen Međunarodni dana djevojaka u informaciono-komunikacionim tehnologijama.\nPodsjećamo da je u periodu od 8. do 14. decembra 2014. godine obilježena globalna Sedmica kodiranja u kojoj su organizovana 77 432 događaja – Sata kodiranja – sa 74 825 365 učesnika širom svijeta. Bosna i Hercegovina, koja se po prvi put uključila u ovu akciju, je sa više od 15.000 uključenih učenika u 145 škola i nevladinih organizacija ostvarila rekordni uspjeh. Specijalno dizajnirani tutorijali kreirani u cilju približavanja programerskog poziva i sticanja prvih programerskih koraka oduševili su brojne učenike širom Bosne i Hercegovine.\nU februaru 2015. godine proglašene su pobjedničke škole, tj. škole sa najviše realizovanih satova kodiranja u 2014. godini. Sretni pobjednici su: 1. Gimnazija “Meša Selimović” iz Tuzle, 2. MSŠ “Hasan Kikić” iz Gradačca, 3. O.Š. “Deseta osnovna škola Ilidža”.\nNavedene škole osvojile su nezaboravan dan sa brojnim edukativnim i zabavnim sadržajima za 30 najaktivnijih učenika. Po dolasku učenika iz Tuzle i Gradačca, a koji je podržala Fondacija Schüler Helfen Leben, učenici iz Desete osnovne škole Ilidža zajedno sa gostima iz drugih gradova pogledali su jedan od najnovijih filmova u savremenom multimedijalnom kinu “Novi Grad” u Sarajevu.\nNakon filma, učenicima je priređeno iznenađenje u Centru za promociju civilnog društva. Uz prijatnu atmosferu i muziku predstavnicima pojedničkih škola, direktorica CPCD-a Aida Daguda uručila je certifikate o učešću. Nakon dodjele cerifikata učenici zajedno sa svojim nastavnicima imali su čast posjetiti HUB387, a gdje su se upoznali sa najuspješnijim IT kompanija koje se bave razvojem softvera u BiH.\nUčenicima su se obratili predstavnici HUB387, inspirirajućim predavanjem o informacionim tehnologijama i prednostima koje ovo zanimanje nosi kako u BiH tako i u svijetu. Pored toga, imali su priliku razgovarati sa uposlenicima različitih IT kompanija, te se direktno upoznati sa poslovima koje obavljaju.\nUčenici i nastavnici pobjedničkih škola iskazali su veliko zadovoljstvo organizacijom, te su se zahvalili cjelokupnom CPCD timu i ostalim partnerima na profesionalnosti i gostoprimstvu.


Psiholog Miljana Kitanović u "Ami vas pita" o projektu "Pandegogija" | Ami Naxi Radio 89.7Mhz\nAMI Vas Pita\nPsiholog Miljana Kitanović u „Ami vas pita“ o projektu „Pandegogija“\nGošća današnje emisije „Ami vas pita“ bila je Miljana Kitanović, školski psiholog u Gimaniziji „Dušan Vasiljev“, sa kojom smo razgovarali o projektu „Pandegogija“, u koji je uključena ova kikindska obrazovna ustanova, a realizuje se u 12 gradova u našoj zemlji. U ovaj projekat, iz svakog od gradova učesnika, uključena je po jedna škola i gimnazija:\n–U sklopu projekta dobili smo potpunu slobodu da razgovaramo o problemima vezanim za onlajn nastavu, koronavirus i sve teškoće i probleme koje su učenici prepoznali u ovom periodu od godinu i po dana, koliko epidemija traje. Kroz aktivnosti koje smo zajednički osmislili želimo da damo neke preporuke šta bi sve moglo da se uradi, kako bi se postojeće stanje stvari makar malo popravilo, onoliko koliko je to moguće. Svesni smo da živimo u neizvesnoj situaciji i to se odražava i na obrazovanje i na mentalno zdravlje – objašnjava Kitanović.\nKada je u pitanju obrazovanje, naša sagovornica napominje da su najveći problemi vezani za radne navike učenika, ritam organizovanja slobodnog vremena, kao i kako odgovoriti zahtevima onlajn i kombinovane nastave:\n–Kroz razgovor i radionice došli smo do toga da su oni dosta izgubli i kada je u pitanju druženje i socijalni kontakti i sve ono što su kroz školu, pored obrazovanja, mogli da iskuse i dožive. To što su propustili eksurzije, izlete, realizacije nekih projekata, dramske predstave i humanitarne akcije oni doživljavaju kao nenadoknadiv gubitak.\nNa tribini u okviru projekta „Pandegodija“, koja je održana u saradnji sa Zavodom za javno zdravlje, osim o kovid infekciji i vakcinaciji, razgovaralo se i o uticaju epidemije na mentalno zdravlje. Kako ističe Kitanović, ova tema je veoma važna:\n–Kroz svakodnevni kontakt i razgovor sa mladim ljudima prepoznala sam da je mentalno zdravlje nešto na čemu treba poraditi. Mislim da će se posledice izloženosti stresu i neizvenosti tek ispoljiti u nekom kasnijem periodu. U susretu sa mladima primećujem veliki broj emocionalnih poteškoća i oni otvoreno govore o depresiji, anksioznosti, besu, frustraciji, promeni rapoloženja ali i o bezvoljnosti i bespomoćnosti. Ipak je ovo nešto sa čime se svi prvi put susrećemo i nemamo dovoljno resursa i znanja da sve teškoće prevaziđemo. Smatram da je vrlo važno raditi na programima koji bi dali podršku mladima, kada su u pitanju mentalno zdravlje, emocionalne poteškoće i poremećaji u ponašanju.\nU sklopu projekta u planu je još jedan okrugli sto, u kojem će učestvivati i roditelji:\n–O problemima koje smo identifikovali kod mladih razgovaraću sa roditeljima. Tu će biti uključen i vršnjački tim, koji je podrška u svim kriznim situacijama. Zajedno sa učenicima i vršnjačkim timom sa kojim radim radionice želim da popričam sa roditeljima, da čujem šta oni imaju da kažu i da li imaju neke preporuke ili predloge. Na ovu ideju sam došla upravo zbog toga što mi se za pomoć obraća sve više roditelja, koji primećuju promene u ponašanju i raspoloženju svoje dece. Oni su prezauzeti poslom, ali i opterećni ovom situacijom, tako da nekada ne znaju kako da pomognu svom detetu.\nKada je u pitanju vakcinacija, koja je bila jedna od glavnih tema okruglog stola, naša sagovornica napominje da su mnogi mladi zbunjeni i u dilemi, zbog raznih protivrečnih informacija koje dobijaju:\n–Često su zbunjeni i ne znaju šta da rade. Dosta dece je ipak raspoloženo da se vakciniše, a neki su to već i uradili. Nadam se da će učenici koji imaju pozitivan stav o tome uticati na svoje vršnjake da razmišljaju o vakcinaciji kao najboljem načinu za prevazilaženje ove situacije – rekla je Kitanović.\nEmisuju možete poslušati na slčedećem linku:\nU Kikindi rođena devojčica\nJP „Toplana“: Tople probe u petak, u ponedeljak radijatori topli ujutru i uveče\nMilivoj Linjački u „Ami vas pita“ o sprovođenju mera energetske sanacije i epidemiološkoj situaciji u Severnobanatskom okrugu


Ilustracija / grupa Trivium, Foto: Profimedia\nPored YouTube kanala, tvorci ovog programa objavili su i 10 albuma pesama nastalih na osnovu muzike eksperimentalnih sastava poput Aepoch, Battles i Meshuggah\nObjavljeno: 24.04.2019. 09:22h\nDvojica muzičara i inovatora, Si Džej Kar i Zek Zabkovski kreirali su softver koji uz pomoć mašinskog učenja generiše neprestani strim death metal muzike pod imenom DADABOTS. Ova dvojica diplomaca prestižnog fakulteta Berklee College of Music u Bostonu kreirala su program na osnovu arhitekture koja „izučava“ putanje u velikim količinama unetih podataka (u ovom slučaju muzike death metal bendova). Nakon analize podataka veštačka inteligencija generiše svoju aproksimaciju onoga kako bi death metal trebalo da zvuči.\nRezultat toga je YouTube kanal koji neprestano generiše muziku na osnovu predviđanja muzičkih elemenata i sekvenci koje se najčešće koriste u ovom žanru. Pored YouTube kanala, tvorci ovog programa objavili su i 10 albuma pesama nastalih na osnovu muzike eksperimentalnih sastava poput Aepoch, Battles i Meshuggah. Kar i Zabkovski bi potom birali pesme koje su najbolje zvučale i uvrstili ih u jedan od albuma. Kako sami navode, njihov cilj je da „izbace ljudski element iz black metal zvuka“.\n„Iako nam je namera bila da stvorimo realističnu rekreaciju originalnih podataka, oduševljeni smo čak i estetskim nesavršenostima. Solo vokali su postali bogat hor duhova u pozadini, a muzika rok bendova postali slična kubanskoj džez muzici. Ova mešavina više snimaka postala je nadrealna himera zvuka.“ izjavili su tvorci.\n(Espreso.rs / Hardwired Magazine)\nhevi metaldeath metalbot muzikaDadabotsveštačka inteligencija


Urednik portala Vice: Medijska scena da se posmatra kroz faktore kapitalizma\nFoNet | 21. jun 2022.\nMedijska scena mora da se posmatra kroz faktore kapitalizma, geostrateške situacije i položaj Srbije, jer je uvek pitanje ko te plaća i odakle dolazi novac potreban da bi mediji mogli da opstanu, izjavio je FoNetu urednik portala Vice Srbija Mihailo Tešić.\nOn je o medijskoj sceni Srbije rekao da za mnoge medije može veoma jasno da se kaže da li su potpuno ili delimično tržišno finansirani ili ih finansiraju neki interesi.\nKada je reč o interesima, kako je ukazao, ne misli se isključivo na „zle stvari i zaveru, prosto neko ima para, želi da ima medij, finansira ga i kroz to propagira neke svoje stvari“.\nU takvoj situaciji građani sve teže mogu da budu objektivno informisani, ocenio je Tešić i dodao da je situacija u Ukrajini to pokazala na ogoljeniji način.\nPrema njegovom viđenju, „brojni građani mogu da primete strašnu neusaglašenost između izvora koji pričaju o tome šta se događa, a nemoguće je da su i jedni i drugi u pravu“.\n„Onda je dosta logičan zaključak da i jedni i drugi lažu na neki način, odnosno da budemo blagi prema kolegama, pokušajavu da pošalju određene poruke u nečijem interesu, kojima guraju određeni narativ“, protumačio je Tešić.\nOn je podsetio da ima „hrabrih ljudi“ koji su otišli u Ukrajinu i verodostojno izveštavali sa lica mesta, pomenuvši novinara Aleksandra Vasovića.\nTešić smatra da postoji određena vrsta kontroverze kada novinari pišu analize sa geostrateškog gledišta u kojima projektuju svoje ideologije i konstatuje da „tome možeš verovati koliko možeš verovati čoveku i koliko se slažeš s njim“.\nTakvih tekstova u domaćim medijima ima više nego novinarskih izveštaja, ukazao je on, jer je teže otići u Ukrajinu i uraditi nešto sa lica mesta, a „lako smatrati iz udobnosti Beograda“.\nNespremnost političara da odgovaraju na neprijatna pitanja\nKada je reč o odnosu prema političarima, Tešić je uveren da „ogromna većina“ novinara ne može da ima slobodu i nezavisnost koju novinari zamišljaju da bi trebalo da imaju.\nPrema njegovom shvatanju, taj odnos je takav da novinari ne postavljaju „tvrda pitanja“ i ne stavljaju političare u položaj da kažu nešto što je od javnog interesa.\nPošto u takvim situacijama „ne postoji nedostatak straha“, Tešić obrazlaže da su pitanja često u službi onoga što bi neki političar trebalo da kaže.\nKada su u pitanju mediji koji „nisu naklonjeni“ nekom političaru, on je skrenuo pažnju na nespemnost političara da odgovaraju na neprijatna pitanja, već „imamo neke odgovore koji su šatro duhoviti ili su snishodljivi, i ne dobijemo ništa“.\nGovoreći o načinu rada medija koji ne pripadaju mejsntrim novinarstvu kakav je Vice, Tešić je istakao da taj portal pokušava da se fokusira na teme koje su od interesa za određene segmente društva.\nTo mogu da budu i kontroverzne teme, ali ne u političkom smislu, rekao je on i precizirao da Vice postavlja pitanja čiji odgovori mogu da pomognu da nešto saznamo o sebi i drugima, o nečemu što nam je strano ili da se „na kraju krajeva i zabavimo“.\nI to spada među osnovne svrhe medija, budući da nisu samo politike način na koji uređujemo našu ekonomiju ili odnose sa drugim državama, već i ono što je svakodnevni život, zaključio je Tešić.\n← Jasmejn de Zeuv: Cilj Narodnog suda je da donese pravdu za ubijene novinare, jer države u kojima su stradali za to nisu bile zainteresovane\nKomemoracija i sahrana Stojana Drčelića u četvrtak →


Vesti online / Vesti / Ekonomija / EBRD: Uključite privatne finansijske resurse\nEBRD: Uključite privatne finansijske resurse\nZvaničnici Evropske banke za obnovu i razvoj (EBRD) su poručili da su fokusirani na potrebu uključivanja privatnih finansijskih resursa. Na taj način bi se zadovoljile investicione potrebe regiona zapadnog Balkan.\nKljuč rešenja je u privatnim resursima\n- Pružanje pomoći tim preduzećima i gradjanima kako bi izašli na druga tržišta izvan svojih granica ključni je izazov za sve nas - izjavio je potpredsednik EBRD-a Alen Piljo u pozdravnoj reči na poslovnom forumu o Zapadnom Balkanu, koji je deo samita lidera zapadnog Balkana i EU u Parizu.\nPotpredsednik EBRD-a je ukazao na veliki značaj investicija u području Zapadnog Balkana, regionu koji poseduje povoljan poreski režim i perspektive za integraciju sa EU, dodajući da bi nedostatak finansijskih sredstava u tom regionu mogao biti nadomešten kroz uključivanje privatnog sektora i osnaživanje privatizacione agende, navodi se u saopštenju EBRD.\n- Postoje neiskorišćene mogućnosti za restrukturiranje i privatizaciju atraktivnih aktiva, a EBRD je tu da pomogne vladama i investitorima u obezbedjivanju pravednog i uspešnog procesa - kazao je Piljo.\nKomentarišući prilike u saobraćajnoj infrastrukturi u regionu, izvršni direktor za infrastrukturu EBRD-a Tomas Majer je istakao značaj regionalne povezanosti, odnosno povezivanja zemalja zapadnog Balkana sa tržištima EU i bolje povezanosti unutar regiona.\n* "Proruske snage u Srbiji slave smrt EU... Da li su poranili?"\n* Merkelova poručila: Zemlje Balkana različitom brzinom u EU\nOba ova faktora su, kako je naveo, od ključnog značaja za olakšavanje aktivnosti privatnog sektora, uključujući agrobiznis koji se oslanja na dobru saobraćajnu infrastrukturu za dostavu robe lokalnim, regionalnim i tržištima EU.\nEBRD je do danas infrastrukturnom sektoru odobrila sredstva za preko 70 projekata vrednih 2,5 milijardi evra, u tesnoj saradnji sa drugim medjunarodnim finansijskim institucijama i Evropskom unijom.\nDirektorka EBRD-a za sektor energetike Nandita Paršad rekla je da je banka već investirala 1,1 milijardu evra u sektor energetike u ukupno 34 projekta, i da je nedavno obezbedila finansijsku pomoć za reformu tog sektora u Albaniji kroz investiciju vrednu 218 miliona evra za najveću elektroenergetsku kompaniju u toj zemlji.\nRegionalna integracija je, kako se dodaje u saopštenju, odigrala ključnu ulogu u investicijama EBRD-a u ovom regionu, koji je samo u 2015. godini dobio sredstva ove banke u vrednosti od preko 1,3 milijarde evra.\nOd početka ove godine do sada, u zemljama zapadnog Balkana i Hrvatskoj, EBRD je potpisala ugovore za finansiranje preko 25 projekata, u vrednosti od preko 600 miliona dolara, precizira se u saopštenju.\nSVET Makronova politička katastrofa: Iskra koja bi mogla da "zapali" Balkan?


Bivši glavnokomandujući američkih kopnenih snaga u Evropi, general Frederik Ben Hodžis (Frederick Ben Hodges) zapitao je povodom isporuke Srbiji prvog dela ruskog protivvazdušnog sistema Pancir, od koga Srbija smatra da treba da se brani, javio je danas Glas Amerike (VOA).\n"Pitam se čemu li ovi sistemi služe? Od koga Srbija smatra da treba da se brani? Zapad je neumoran u pronalaženju načina da priđe Srbiji. I ne predstavlja nikakvu pretnju Srbiji", rekao je Hodžis VOA.\nPrema njegovim rečima, Srbija bi na mnogo bolji način mogla da ulaže dragocena sredstva, izgradjuje infrastrukturu i otvara radna mesta, što bi mladim građanima Srbije gradilo veru u bolju budućnost. "Umesto što kupuje skupe oružane sisteme protiv nepostojećih pretnji iz vazduha", ocenio je on.\nSuma koju je Srbija platila Rusiji za raketni sistem "Pancir S" nepoznata je javnosti. Na svetskom tržištu vojne opreme jedan raketni sistem tog tipa košta izmedju 13 i 14,6 miliona dolara, u zavisnosti od verzije, dodao je Glas Amerike.\nHodžis je rekao da države imaju pravo izbora dobavljača vojne opreme i oružja.\n"Svaka država ima pravo da nabavlja oružje po sopstvenoj volji. Voleo bih da vidim i da se druge zapadne države uključe u konkurenciju u obezbedjivanju onoga što Srbiji treba. Srbija ima i drugih prijatelja i mogla bi da postigne mnogo više od potpune zavisnosti od Rusije", podvlači Hodžis.\nMinistar odbrane Aleksandar Vulin potvrdio je da je na batajnički aerodrom "Pukovnik-pilot Milenko Pavlović" 22. februara iz Rusije dopremljen prvi deo sistema protivvazdušne odbrane "Pancir S1". Mediji su ga najavljivali tokom nedavne posete ruskog ministra odbrane Sergeja Šojgua Beogradu, ali je dopremljen nekoliko dana posle.\n“Pancir S”, mediji u Srbiji najavljivali su kao iznenađenje tokom nedavne posete ruskog ministra odbrane Sergeja Šojguja Beogradu – koji je ipak dopremljen nekoliko dana posle boravka tog zvaničnika u Beogradu.\nArtiljerijsko-raketni sistem za protivvazduhoplovna dejstva "Pancir S1" namenjen je za protiv-vazdušnu odbranu objekata od izvidjanja i dejstva iz vazdušnog prostora, kao i za zaštitu PVO jedinica i drugih sredstava ratne tehnike.\nZbog sve češćih nabavki naoružanja iz Rusije, specijalni predstavnik američkog državnog sekretara za Zapadni Balkan Metju Palmer izrazio je 2019. zabrinutost Sjedinjenih Država zbog prisustva ruske vojne opreme u Srbiji, prenosi VOA.


Damjanović: Za samo godinu trenutna Vlada urušila temelje brzorastuće ekonomije | Aktuelno\nPoručuje da su mladi ljudi u Crnoj Gori naš motor razvoja\nZa samo godinu dana trenutna Vlada urušila je temelje brzorastuće ekonomije koje je snažno gradila prethodna Vlada, saopštila je potpredsjednica Demokratske partije socijalista (DPS), Sanja Damjanović.\n“Prethodna Vlada je snažno gradila temelje brzorastuće ekonomije – Kada je to urušeno za samo godinu dana od strane trenutne Vlade (a to potvrđuju sve domaće ali i ocjene Evropske komisije), sreća je što smo ojačali naš kreativni potencijal”, navela je Damjanović.\nPoručuje da su mladi ljudi u Crnoj Gori naš motor razvoja.\n“Nova generacija sjajnih kreativnih ljudi mijenja mentalno stanje – mladi ljudi u Crnoj Gori i biznis zajednica su naš motor razvoja – među njima treba tražiti lidere za svijetlu budućnost”, navela je Damjanović na Tviteru.\n2/2 Nova generacija sjajnih kreativnih ljudi mijenja mentalno stanje – mladi ljudi u Crnoj Gori i biznis zajednica su naš motor razvoja – među njima treba tražiti lidere za svijetlu budućnost\n— Sanja Damjanovic (@sdamjano) November 29, 2021


Lifestyle - LG 133 | Profit\nPočetna > Izdanja > Broj 133 > Lifestyle - LG 133\nVazduh u zatvorenom prostoru može da bude duplo zagađeniji od spoljašnjeg\nProblem zagađenja vazduha nije nov. Brojne svetske prestonice susreću se sa ovim ekološkim problemom poslednjih godina. Ni naša prestonica nije izuzetak, jer se iz raznih razloga desilo da nekoliko gradova u Srbiji ove godine bude među najzagađenijima na svetu. Osim što zaista jeste važno da nam vazduh koji napolju udišemo bude čist, takođe je od izuzetne važnosti da baš takav bude i u zatvorenom prostoru, imajući u vidu da ipak većinu svog vremena tu i provodimo.\nNa primer, utrošak vremena u zatvorenim prostorima iznosi neverovatnih 90% u Evropi, a velika je šansa da ćemo ovog leta taj procenat povećati. Postavlja se pitanje da li išta možemo da uradimo po pitanju kvaliteta vazduha u prostorijama gde provodimo najviše vremena, ako već na onaj spoljašnji ne možemo da utičemo. Ili možemo samo ako smo dovoljno svi ekološki osvešćeni. Ne treba, naravno, zaboraviti ni na viruse, ali oni dođu i prođu, dok štetne čestice mogu da se zadrže u atmosferi više decenija. Jedno od preventivnih rešenja se krije u svakodnevnom kućnom aparatima: klima uređajima sa prečišćivačima.\nVazduh u našem domu može da bude duplo zagađeniji od spoljašnjeg\nOvo nekima može da zvuči iznenađujuće, ali određeni štetni zagađivači vazduha mogu da budu prisutni u zatvorenom prostoru u većim koncentracijama nego napolju. To znači da vazduh na ulici sa prosečnim saobraćajem može sa bude čistiji od vazduha u dnevnom boravku. Pušenje nije jedini izvor zagađenja vazduha u zatvorenom – većina zagađivača na otvorenom prodire u naše domove. Pored toga, kuvanje, upotreba sveća ili sredstava za čišćenje, građevinski materijal, nameštaj, kućni tekstil i računari mogu da emituju štetne hemikalije.\nDodatno, grinje i prašina takođe smanjuju kvalitet vazduha, a da ne govorimo o bakterijama i virusima. Zbog ovih faktora, vazduh u našem domu može biti i do dva puta zagađeniji od spoljašnjeg vazduha, pokazali su rezultati Zajedničkog istraživačkog centra Evropske komisije (JRC).\nPrema podacima Evropske agencije za životnu sredinu, loš kvalitet vazduha u zatvorenom može biti posebno štetan za ranjive grupe kao što su deca, stariji ili oni sa kardiovaskularnim i hroničnim respiratornim bolestima, kao što je astma. Podaci JRC pokazuju da do 20% stanovništva može da pati od astme ili drugih alergijskih bolesti izazvanih kućnim uslovima. Prema podacima koje je objavila Evropska fondacija za pluća (ELF), zagađenje vazduha u zatvorenim prostorima je osmi najvažniji faktor rizika za razvoj bolesti.\nBitno je kada i koliko često provetravamo prostorije\nRespiratorni virusi se brzo šire u zatvorenom prostoru kašljem, kijanjem ili, u nekim slučajevima, jednostavnim izdisajem. U manjim prostorima, poput prosečnog stana u gradu, potrebno je češće provetravati prostorije kako bi ušao svež vazduh. Ako vremenske prilike dopuštaju, bilo bi dobro da držimo otvoren prozor u prostoriji gde se nalazi više ljudi. Međutim, vazduh je takođe često zagađen. Zato, kako bi provetravanje zaista poboljšalo kvalitet vazduha u domu, uz pravi odabir vremena za provetravanje, biće vam potrebna i pomoć modernih prečišćivača vazduha i klima uređaja.\nKako da poboljšamo kvalitet vazduha u zatvorenom prostoru\nZa poboljšanje kvaliteta vazduha u zatvorenom prostoru ELF preporučuje pouzdanu ventilaciju, zamenu grejnog tela na drva i upotrebu prečišćivača vazduha. Ovo poslednje rešenje može biti korisno i zimi i leti, jer ventilacija može biti problematična i usred sezone alergija.\nNeki uređaji, kao što su prečišćivači vazduha LG PuriCare™ mogu da vam pomognu da se rešite štetnih gasova u domu (npr. formaldehid koji se oslobađa iz opreme). Sličnu funkciju može da obavlja klima uređaj koji ima antibakterijski filter, i koji iz vazduha u prostoriji uklanja ne samo patogene organizme, već i polen i grinje.\nOdabir klima uređaja opremljenog plazma jonizatorom takođe može biti pogodan za naše zdravlje, jer se joni koje uređaj emituje vezuju za štetne čestice i tako sterilišu vazduh i sobne površine, a istovremeno uklanjaju mirise.\nDostupi su i klima uređaji sa ugrađenim prečišćivačem vazduha. Na primer, LG DUALCOOL Pure klima uređaj zimi efikasno greje, a leti rashlađuje i konstantno kontroliše kvalitet vazduha u zatvorenom prostoru. U slučaju da je u vazduhu prisutna prekomerna koncentracija štetnih čestica, automatski se uključuje ugrađeni prečišćivač.


Izrael – Zavera\nZTP 20. septembra 2021. 0 Komentara\nIzrael je u novembru prošle godine izvršio atentat na iranskog nuklearnog naučnika Mohsena Fahrizadeha koristeći mitraljez sa daljinskim upravljanjem i veštačkom inteligencijom, prema izveštaju Njujork Tajmsa. Izraelci su ubili nekoliko\nIzrael je bio lider u sprovođenju vakcinacije, otkud novo širenje zaraze?\nZTP 11. septembra 2021. 0 Komentara\nIzrael je bio žižna tačka pandemije zbog brzog uvođenja anti-kovid vakcina. Do februara je bar jednu dozu primilo 50 odsto stanovništva, uz pretežno korišćenje Pfizer vakcine. Zemlja se potpuno otvorila\nZTP 29. avgusta 2021. 0 Komentara\n„Alžir je odlučio da prekine diplomatske odnose sa Kraljevinom Maroko od 24. avgusta,“ rekao je alžirski ministar inostranih poslova Ramtane Lamamra na konferenciji za novinare, optužujući susedno kraljevstvo za „neprijateljske\nZTP 28. avgusta 2021. 0 Komentara\nIzraelska vlada značajno je smanjila obaveštajnu saradnju sa Sjedinjenim Državama u januaru ove godine, nakon smene vlasti u Beloj kući, navodi Njujork Tajms. U članku objavljenom u četvrtak, list se\nOrganizovani sajber napad, koji je najverovatnije potekao iz Kine, pogodio je desetine izraelskih vladinih i privatnih organizacija, prema saopštenju međunarodne kompanije za sajber bezbednost FireEye. Ovo je prvi dokumentovani slučaj


Studenti završili protest ispred Vlade Srbije\nod Admin taj Uto 24 Nov 2009 - 10:52\nStudenti Univerziteta u Beogradu završili su današnji protest ispred zgrade Vlade Srbije, a ponovo će, zbog neispunjenih zahteva koji bi trebalo da im olakšaju upis naredne godine, protestovati u sredu.\nKako je agenciji Beta rekao jedan od organizatora studentskog protesta\nVladimir Smuđa, više od hiljadu studenata koji su protestovali ispred Vlade Srbije razišlo se nakon sastanka sa generalnim sekretarom Vlade Tamarom Stojčević.\n"Ona je saslušala naše zahteve i obećala je da će ih sutra predočiti premijeru Mirku Cvetkoviću, koji bi nakon toga o njima trebalo razgovara s predstvanicima ministarstava prosvete i finansija", kazao je Smuđa.\nOn je dodao da bi do kraja nedelje trebalo da se održi zajednički sastanak s predstavnicima ministarstava prosvete i finasija na kojem bi trebalo da se pronađe rešenje za ispunjenje studentskih zahteva.\nU međuvremenu, u sredu, studenti će organizovati novi protest ispred Vlade Srbije.\n"Protest će biti identičan današnjem. Sakupićemo se u podne na\nplatou ispred Filozofskog fauklteta, a zatim ćemo u 14 sati zajedno\nsa našim kolegama čija sedišta fakulteta su na Voždovcu sa Slavije\nkrenuti ka Vladi Srbije", najavio je Smudja.\nStudenti traže zbirni upis, što podrazumeva da se prilikom upisa uzimaju u obzir bodovi postignuti tokom prethodnih godina studija, a ne samo tekuće. Zahtev je da se svim studentima koji ostvaruju uslove za zbirni upis plati školarina u vidu jednokratne pomoći za školsku 2009-2010. godinu. Oni zahtevaju i da se jednokratna pomoć školarina plati i studentima koji imaju 48 i više bodova, a nisu ušli u budžetsko finansiranje.\nMinistarstvo prosvete predložilo je da za studente koji su o protekloj školskoj godini osvojili od 48 do 59 bodova ono plati 20 odsto školarine, 40 odsto da plate sami studenti i preostalih 40 odsto fakulteti. Iz resornog ministarstva poručuju da ispunjenje studentskih zahteva mora biti u skladu sa zakonom i finansijskim mogućnostima zemlje.


Za redovno informisanje u vanrednim situacijama: slučaj Kragujevac - Glas Šumadije\nNaslovna > Društvo > Za redovno informisanje u vanrednim situacijama: slučaj Kragujevac\nVest o prvom obolelom od koronavirusa u Šumadiji objavljena je 13. marta 2020. bez zvanične potvrde nadležnih u Kliničkom centru Kragujevac, gde je zaraženi pacijent bio smešten. Najznačajnija zdravstvena ustanova u ovom delu Srbije bila je zatvorena za medije, a informacija je puštena u javnost kao pouzdana i proverena kod više relevantnih izvora, navele su u razgovoru za Res Publiku novinarka lokalnog i jednog nacionalnog medija koje su o tome izveštavale. Zvanična vest o prvom slučaju korona viirusa u Kragujevcu do medija je stigla sutradan, iz gradskog Instituta za javno zdravlje, dok se iz Kliničkog centra nisu oglašavali, svedoče novinarke.\nNeke od ovih navoda potvrđuje i analiza medijskog sadržaja objavljivanog u periodu od uvođenja vanrednog stanja do januara ove godine, u najvažnijim informativnim glasilima u Kragujevcu. Blizu 3 500 objava u pet lokalnih medija koje su za temu imale korona virus, pokazuje da dominiraju vesti, odnosno jednostavne novinarske forme, poput priloga sa jednim sagovornikom, sporadično se javljaju reportaže, dok istraživačkih i analitičkih tekstova gotovo i da nema. Medijske izveštaje karakteriše jednoličnost, nedostatak pluralizma, kao i učestalo ponavljanje istih sagovornika. Sa druge strane, lokalni mediji uspeli su da pokriju sve značajne teme o korona virusu, zaštiti, prevenciji, lečenju, da građane informišu o izmenjenom režimu rada ustanova i institucija, dostupnosti različitih usluga u vreme zabrane i ograničavanja kretanja i drugim pitanjima od značaja za svakodnevno funkcionisanje.\nTo je verovatno i razlog što Kragujevčanke i Kragujevčani gradske medije prepoznaju kao relevantne izvore informacija o aktuelnostima i dešavanjima u gradu. Da su uprkos svim izazovima uspeli da odgovore na potrebe građana, pokazuje i podatak da je više od polovine ispitanika u anketi Res Publike označilo da su im najpotrebnije ili najkorisnije bile upravo informacije o načinu prenošenja, simptomima i lečenju bolesti Covid- 19. Ipak, samo je 7.5% anketiranih koji su potpuno zadovoljni kvalitetom izveštavanja o korona virusu. Najviše je onih koji su uglavnom zadovoljni, dok čak trećina navodi da nije u stanju to da oceni.\nNavedeni nalazi o lokalnom javnom informisanju tokom pandemije predstavljaju samo deo sveobuhvatnog istraživanja koje je udruženje Res Publika sprovelo tokom prethodnih meseci, u okviru projekta “Za redovno informisanje u vanrednim situacijama: slučaj Kragujevac”. Rezultati monitoringa izveštavanja lokalnih medija, zaključci nakon konsultovanja kragujevačkih novinara, analiza informacije traženih na alternativnim kanalima, odnosno društvenim mrežama, ispitivanje stavova i očekivanja građana Kragujevca, istraživanje informacija o pandemiji dostupnih na zvaničnim komunikacionim kanalima institucija, uz konsultovanje njihovih predstavnika, kao i adekvatne preporuke za unapređenje postojećeg stanja, deo su obimnog izveštaja o istraživanju, koji je dostupan na internet stranici Res Publike.\nOvaj tekst je nastao u okviru projekta “Za redovno informisanje u vanrednim situacijama: slučaj Kragujevac” koji sprovodi udruženje Res Publika. Ovaj projekat je dobio podršku projekta Vlade Švajcarske „Zajedno za aktivno građansko društvo – ACT”, koji sprovode Helvetas Swiss Intercooperation i Građanske inicijative. Mišljenje koje je izneto u ovom tekstu je mišljenje autora i ne predstavlja nužno i mišljenje Vlade Švajcarske, Helvetasa ili Građanskih inicijativa.\nTagovi: izveštavanje u doba pandemije Kragujevac Res publika Kragujevac\nU utorak otvaranje izložbe Nikole Vukosavljevića u Univerzitetskoj galeriji


TV Most - MUP primio u radni odnos 150 diplomaca policijske akademije\nMUP primio u radni odnos 150 diplomaca policijske akademije\nMinistar unutrašnjih poslova Nebojša Stefanović uručio je rešenja za prijem u radni odnos 150 diplomaca Kriminalističko-policijske akademije. Istakao je da je ponosan što svake godine u redove policije dolaze ljudi sa Akademije i Centra za osnovnu policijsku obuku, naglasivši da se policija na taj način podmlađuje i u načinu razmišljanja.\nStefanović je istakao da je MUP od početka godine zaposlilo oko 260 diplomaca Akademije i najavio da će takva praksa biti nastavljena i u budućnosti.\nDiplomcima, koji će već od ponedeljka napraviti svoje prve korake u redovima policije, ministar je poručio da od njih očekuje da nastave da stalno rade na sebi i da unapređuju svoja znanja i veštine.\n"Očekujem od vas da budete ispravni policajci, da poštujete zakon i da se trudite da vam dan ne prođe samo da bi prošao i da bi ste primili platu, već da u interakciji sa građanima pokažete da vam je iskreno stalo do ljudi", poručio je ministar obraćajući se novim policajcima.\n"Ne sme da vam bude teško da se zaustavite pored prodavnice, na autobuskoj stanici i drugim mestima i upitate ljude kako su i da li imaju neki problem. Time pokazujete da ste zainteresovani za njihovu bezbednost", dodao je Stefanović.\nNaglasio je da to mnogo govori o policajcu koji obavlja svoju dužnost, bez obzira u kojoj organizacionoj jedinici je zaposlen.\n"To govori o nama, o tome kakvi smo mi kao Ministarstvo unutrašnjih poslova i zato uvek imajte na umu da ste vi lice države. Policajac, vojnik, lekar, nastavnik ili učitelj za sve građane predstavljaju lice države", zaključio je Stefanović, saopšteno je iz MUP-a.


Novinari Nova.rs i trećeg dana protesta ispred Skupštine Srbije žrtve su nasilja, a ovoga puta su reportera Vojislava Milovančevića napali huligani sa kapuljačama, dok je izveštavao o njihovom opstruiranju mirnog...\nZaštitnik građana saopštio je da je utvrđeno direktnim uvidom na terenu tokom javnog okupljanja građana u sredu u centru Beograda da policija nije koristila prekomernu silu prema učesnicima. U saopštenju...\nDirektor policije Vladimir Rebić rekao je da je tokom dvodnevnih protesta od strane demonstranata povređeno ukupno 118 policijskih službenika, kojima je ukazana pomoć u zdravstvenim ustanovama u više gradova u...\nglasrazuma.rs July 9, 2020\nJedan od snimaka koji je privukao najveću pažnju javnosti je onaj na kom se može videti kako nekoliko policajaca brutalno prebija momka na sred Terazija. https://www.instagram.com/p/CCZSRegpsnA/ Pošto se na društvenim...\nglasrazuma.rs July 9, 2020 July 9, 2020\nSednica Kriznog štaba je završena, u toku je obraćanje javnosti. Nema policijskog časa, u Beogradu uvedena zabrana javnog okupljanja za više od deset ljudi. Uskoro opširnije... U Beogradu će u...\nDevetnaest policajaca i 17 demonstaranata povređeno je tokom sinoćnjeg protesta građana u Beogradu. Doktorka Ivana Stefanović iz Hitne pomoći kaže za RTS da je 12 medicinskih ekipa bilo ispred Skupštine....\nPolicajci pretukli novinara Bete\nPripadnici MUP-a Srbije oko 23.30 potisnuli su demonstrante u Bulevaru kralja Aleksandra prema okolnim ulicama a u intervenciji su povredili izveštača agencije Beta, uprkos tome što im je pokazao novinarsku...


Milioni korisnika "blekberija" sa smetnjama već treći dan - Bizlife.rs\nMilioni korisnika “blekberija” sa smetnjama već treći dan\n08:58 London, 13/10/2011\nMilioni korisnika pametnih telefona “blekberi” širom sveta već su treći dan bez usluga tekstualnih komunikacija jer kanadska kompanija “Riserč in moušen” (RIM) nije u stanju da otkloni probleme na svojoj mreži.\nKorisnici u Evropi, na Bliskom istoku, Africi i Indiji nemaju pun pristup servisu poruka i elektronske pošte i uopšte nemaju pristup Internet pretraživanju i popularnom “mesindžeru”, što pojačava negativan odnos prema kompaniji RIM koja već ionako gubi tržišni udeo u korist “Epla” i “Samsunga”.\nKompanija RIM, koja je u utorak saopštila da je normalizovala usluge, kasnije je ukazala da su se problemi proširili i na Argentinu, Brazil i Čile, preneo je Rojters.\nPrekid pristupu uslugama nezgodno se poklopio sa trenutkom kad se “Epl” priprema da u petak stavi u prodaju svoj već rasprodati “ajfon 4S”.\nPametni telefoni “blekberi” su veoma popularni među poslovnim korisnicima i ove smetnje bi mogle podstaći klijentske kompanije da potraže druge opcije i prebace se na alternativne smartfone, pre svega na “Eplov” “ajfon” radi slanja korporativnih mejlova.\nKompanija RIM je počela da se sve više okreće mladima koje privlači svojom besplatnom uslugom “Blekberi mesindžer” (BBM), kako bi delimično nadoknadila gubitke na korporativnom tržištu, ali su novi proizvodi, poput “Blekberi” tablet računara naišli na slab prijem.


Američki fond zainteresovan za “Agrokor”\nAmerički investicioni fond HPS Investment Partners zainteresovan je za učešće u refinansiranju roll-up kredita “Agrokora” vrednog milijardu dolara.\nInvesticioni fond sa sedištem u Njujorku, koji upravlja sa 47 milijardi dolara već je u pregovorima s vanrednom Upravom koncerna.\nPrema nekim informacijama, HPS Investment Partners želi da učestvuje i u vlasničkom restrukturiranju “Agrokora”, odnosno istražuje mogućnosti vlasničkog preuzimanja najveće hrvatske kompanije, potvrđeno je iz nekoliko izvora upoznatih sa stanjem u koncernu, prenosi portal Novac.\nIz “Agrokora” tu informaciju nisu hteli da komentarišu, a ni iz HPS Investment Partnersa za sada nema zvanične potvrde ni demantija ove informacije.\nHPS Investment Partners je u septembru 2017. godine kupio "zdrav" deo “Merkura”, slovenačkog lanca trgovina tehničkom robom, koji je 2014. godine završio u stečaju.\nStečajna upravnica slovenačke firme Simona Gorjup je izjavila tada da je američki fond za “Merkur” platio 28,56 miliona evra, a sredstva je trebalo da se iskoriste za izmirenje dugova poveriocima.\nHPS Investment Partners je globalna investiciona kompanija, koja ima nekoliko ulazno-izlaznih strategija uključujući "sindikovane kredite i obveznice s visokim prinosima putem privatno dogovorenih dugova s prvenstvom naplate (senior), kao i vlasničko-dužničke instrumente junior statusa".\nHPS je osnovan 2007. godine, a proistekao je iz odeljenja “Highbridge Capital Management” iz sastava "J.P. Morgan Aset Menadžmenta".\nPortal napominje da, prema poznatim informacijama, “Agrokor” još nije izabrao banku koja će biti aranžer refinansiranja roll-up kredita, a zvanične informacije upućuju na to da će refinansiranje biti sprovedeno u aprilu, nakon što se formalno završi proces implementacije nagodbe poverilaca i kada “Agrokor” počne s radom pod novim imenom i sa sedištem u Holandiji.\nTo ukazuje da su za sada svi razgovori tek preliminarne prirode, ali neki izvori tvrde da se baš u razgovorima i pregovorima s HPS-om dosad najdalje otišlo.\n“Sberbank” prodaje “Agrokor”\nTodorića u Londonu brani supruga Tonija Blera


Pobeda apatinskih obojkašica u Subotici\nIzvor: 025info.rs, 18.Nov.2019, 12:20\nOdbojkašice Apatina nastavile su seriju pobeda u Prvoj ligi grupa Sever. One su u subotu savladale domaći Spartak u Subotici sa maksimalnih 3:0, po setovima 23:35, 28:30 i 24:26. Od samog starta utakmice vođena je velika borba, pa su drugi i treći set rešeni na razliku. Apatinke su bile bolji tim u završnici setova i na kraju nakon 80 minuta igre, zasluženo slavile. OK Apatin se, sa četvrtom uzastopnom maksimalnom pobedom i sa 13 osvojenih bodova, koliko ima i ekipa Subotice, nalazi na deobi prvog mesta u Prvoj ligi Sever. U narednom kolu odbojkašice Apatina dočekuju Vrbas.\nRukometašice Spartaka pobedile Dolovo\nIzvor: Pančevac-online.com, 18.Nov.2019\nU 9. kolu Prve lige Srbije grupa Sever su rukometašice Spartaka u Debeljači savladale Dolovo rezultatom 29:16, na poluvremenu bilo je 17:7. Došlo je do promene domaćinstva, spartanke će meč u prolećnom delu prvenstva odigrati u Dolovu...Spartak je lider na tabeli sa 17 osvojenih bodova...U sredu...


Broj poginulih u poplavama u Rusiji dostigao 20 - Sputnjik Srbija\n05:45 01 Jun 2020\nBroj poginulih u poplavama u Rusiji dostigao 20\n14:37 03.07.2019 Preuzmite kraći link\nU poplavama u Irkutskoj oblasti Rusije poginulo je 20 osoba, saopštio je za Sputnjik portparol hitne službe regiona.\nJoš se ne zna šta je sa osmoro meštana.\nPres-služba regionalne vlade saopštila je da je potopljeno između tri i četiri hiljade kuća u Nižnjeudinskom, Tajšetskom i Tulunskom rejonu, gde živi više od 8.000 ljudi.\nU regionu se nastavljaju operacije traganja i spasavanja, prate ekološki pokazatelji, specijalne službe obnavljaju snabdevanje električnom energijom, čiste ulice, vojska pomaže u evakuaciji ugroženih, distribuira hleb i čistu vodu za piće.\nPoplave u Irkutskoj oblasti\nPredsednik Rusije Vladimir Putin je 29. juna posetio mesto nesreće. Putin je naložio da se ljudi informišu o centrima za privremeni smeštaj, deca pošalju u letnje kampove i da se pripremi akcioni plan za obnovu stanova u najskorije vreme.


Rusija podupire Srbiju u pitanju Kosova - Index.hr\nRusija podupire Srbiju u pitanju Kosova\nMINISTAR vanjskih polsova Rusije Sergej Lavrov i ministar vanjskih poslova Srbije Vuk Jeremić na sastanku u Moskvi zaključili su da imaju zajednički stav o rješenju za status Kosova, "koje mora biti zasnovano na međunarodnom pravu ibiti rezultat pregovora Beograda i Prištine".\nLavrov je rekao da se zalaže za takav ishod pregovora o budućem statusu Kosova koji će biti prihvatljiv za obje strane, javlja B92.\nDvojica ministara vanjskih poslova, na konferenciji za novinare nakon sastanka, zajednički ocijenili da rješenje za kosovski problem može biti legitimno samo ako jedonijeto u okviru Vijeća sigurnsoti UN-a.\nLavrov je upozorio da se ne smiju postavljati nikakvi umjetni vremenski okviri za pregovore i da se mora poštovati rezolucija 1244 Vijeća sigurnosti.\nSrpski šef diplomacije Jeremić je rekao da Srbija izuzetno cijeni podršku koju je i do sada uživala od Ruske Federacije kada je riječ o rješavanju pitanja statusa Kosova. Jeremić je rekao da je ovo izuzetno kritičan trenutak za Srbiju i za regiju i da je zbog toga jako važno što će danas u Moskvi biti održane konzultacije u svjetlu postojeće runde pregovora o Kosovu.\nSrpski ministar je rekao da je Srbija spremna da napravi još jedan iskorak prema albanskoj strani na pregovorima u Beču; no taj korak, ne treba da dovede u pitanje suverenitet i integritet Srbije.\nPregovori završavaju 10. prosinca i unatoč naporima EU-a, SAD-a i Rusije rješenja još nema. Hashim Thaqi, čija je stranka pobjedila na kosovskim izborima održanim u subotu, najavljuje da će iza 10. prosinca proglasiti nezavisnost ne postigne li se kompromis s Beogradom.


Temporal "Gloria" causa estragos en España\nNađeno je telo jednog muškarca od 50 godina, kao i 75-godišnje žene čija se kuća srušila u gradu Alkoi, prenosi BBC.\nŠpanski mediji su objavili da su stradale četiri osobe u Kataloniji, pet u Valensiji, dve u Andaluziji, po jedna u regijama Kastilja i Asturija.\nIstočnu Španiju u nedelju je pogodila oluja praćena obilnim padavinama, snegom i gradom, kao i vetrom do 100 kilometara na sat.\nMeđu teško pogođenim regionima su severoistočna Katalonija, gde vlasti još uvek prate nekoliko reka iz straha da bi mogle da se izliju iz korita i južna Andaluzija, čije su delove pogodile iznenadne oluje sa gradom.\nNa Majorci, spasioci i vatrogasci traže od ponedeljka penjača koji je nestao, prenosi AP.\nJoš dve osobe, jedan Španac i jedan Britanac, vode se kao nestali na Ibici, a vlasti navode da su ih najverovatnije visoki talasi odvukli u more.\nŠpanski premijer Pedro Sančes najavio je za danas vanredni sastanak radi dogovora o otklanjanju posledica oluje "Glorija" nakon što je avionom leteo iznad oblasti iznad istoka Španije.\nPOPLAVE U JAPANU Najmanje deset osoba poginulo, samo u jednom okrugu izlilo se 15 REKA


KS: Štrajk zdravstvenih radnika traje već gotovo mjesec dana\nJelena Kisić, 26/09/2019\nZdravstveni radnici u Kantonu Sarajevo, koji štrajkuju od 2. septembra tražeći potpisivanje kolektivnog ugovora i povećanje satnice, od početka ove sedmice pooštrili su štrajk, tako da primaju samo životno ogrožene pacijente. Prethodne tri sedmice, otkako je štrajk počeo, radili su sa 80 posto kapaciteta.\nDanas bi, nakon što budu okončani pregovori Vlade Kantona Sarajevo i predstavnika Sindikata zdravstvenih radnika u KS, trebalo da bude poznato da li će štrajk biti okončan.\nBitno je napomenuti da se restrikcija u pružanju zdravstvenih usluga ne odnosi na nekoliko kategorija stanovništva: djecu mlađu od 15 godina, ratne vojne invalide, civilne žrtve rata, djecu šehida i palih boraca.\nEkipa “Jutra za sve” posjetila je Dom zdravlja “Vrazova” u Sarajevu, gdje je razgovarala sa pacijentima koji su došli potražiti medicinsku pomoć. Većina anketiranih zadovoljna je radom osoblja i tvrde da nisu osjetili posljedice štrajka.\nVia Nirvana Imamović\nTags #Štrajk zdravstvenih radnika u KS\nMAMF konferencija za mame - 5. oktobra u Sarajevu\nJutro za sve [07.07.2020.]\nSpriječeno krijumčarenje 276 migranta u Evropu\nSIPA: Pretresi širom BiH zbog kriminala vrijednog 36 miliona KM\nRS: Isplata junskog dodatka na djecu i materinskog dodatka\nBiH: Više osoba povrijeđeno u saobraćajnoj nezgodi kod Banjaluke\nU Sloveniji novih 19 slučajeva zaraze\nU Rusiji 6.368 novozaraženih koronavirusom i još 198 preminulih


Održano prvo predavanje u novootvorenom startap centru\nU prostorijama Regionalnog inovacionog startap centra „Impuls“ u Gornjem Milanovcu održano je prvo predavanje o programiranju. Predavanje je održao Vladimir Popović, inženjer aplikativnog softvera, web developer i frilenser.\n„Tema programiranja ranije nije bila toliko prisutna u našem društvu. Nekada se internet kupovao na sate, većinu stvari sam morao sam da izučavam. Razvoj interneta i tehnologije olakšao je učenje programiranja i sam rad. Danas možete učiti o programiranju od kuće, sav sadržaj vam je dostupan na internetu i možete mu pristupiti besplatno. Startap centar je odlična prilika, kako za početnike, tako i za profesionalce koji žele da razviju svoj posao. Ovde možete raditi u dobroj atmosferi koja će vas dodatno motivisati i imaćete mogućnost da čujete razne predavače, da pohađate kurseve i obuke, da proširujete znanje i stupate u kontakt sa iskusnim ljudima. Ovo je odlična šansa jer će ljudi moći iz startap centra da rade i za stranog poslodavca, a da pritom ostanu u svom gradu” istakao je programer Vladimir Popović.\nOsim Vladimira Popovića, o mogućnostima startap centra govorio je i menadžer Bojan Milovanović.\n„ Još uvek pripremamo teren, osluškujemo šta ljude interesuje i šta je to što možemo da im ponudimo. Osnovna ideja je da ovo bude mesto koje će da okuplja ljude koji imaju šta da kažu, koji žele nešto da nauče i sarađuju sa drugima. Plan je da pružimo ljudima priliku da rade iz Gornjeg Milanovca za lokalne i strane poslodavce. Postoje firme koje bi takođe htele da koriste prostor startap centra i da rade svoj posao”, naglasio je Milovanović.\nStartap centar počeo je sa radom prošle sedmice. Zahvaljujući zalaganjima predsednika opštine Dejana Kovačevića koji je prepoznao projekat Ministarstva za inovacije i tehnološki razvoj , mladi ljudi iz Milanovca imaće priliku da brže dođu do zaposlenja ili pokretanja sopstvenog biznisa. Ovaj ekskluzivni prostor i mesto primene savremene tehnologije podiže našu opštinu na višu lestvicu tehnološkog razvoja.


Vakcine protiv hepatitisa B u domovima zdravlja - Vijesti | Radio Televizija Budva - Budva Crna Gora\nRadio Budva Live: Zeljko Joksimovic - Nije Ljubav Stvar\nVakcine protiv hepatitisa B su u domovima zdravlja, saopštili su iz Ministarstva zdravlja, reagujući na navode GA URA da te vakcine nije bilo od marta.\nPotez Ministarstva zdravlja i Instituta za javno zdravlje da konačno poslije mjeseci čekanja od hrvatskih kolega pozajme 8.000 doza vakcine protiv hepatitisa B, pozdravio je juče Građanski pokret URA Budva.\nIz Ministarstva zdravlja su poručili da su ispunili zadatak zdravstvenog sistema, uprkos brojnim preprekama.\nPodsjećaju da kada je u pitanju nabavka vakcina, u Crnoj Gori postoji jasna i zakonom definisana procedura, pa u skladu sa Programom zdravstvene zaštite, svaka zdravstvena ustanova na godišnjem nivou pravi plan potreba vakcina i isti dostavljaju Institutu za javno zdravlje koji sublimira i šalje spisak Montefarmu, koji je zadužen za nabavku istih.\nKod nabavke u redovnim situacijama nabavka se vrši na osnovu javnih tendera u skladu sa zakonom o javnim nabavkama.\n“U skladu sa pocedurama Montefarm je i pokrenuo proceduru nabavke potrebnih vakcina, međutim, u sklopu javnog poziva nije bilo validnih ponuda za vakcine protiv hepatitisa B. Jedina dostavljena ponuda za ovu vakcinu je imala rok isporuke koji nije bio u skladu sa pozivom (duži od zahtjevanog) i morala je biti proglašena nevažećom. Tender za tu vakcinu ni nakon trećeg pokušaja nije uspio, jer u sklopu javnog poziva nije bilo validnih ponuda, a jedina dostavljena ponuda na zadnjem tenderu imala je rok isporuke tek za sredinu oktobra, a koji nije bio u skladu sa pozivom”, poručuju iz Ministarstva zdavlja.\nTenderske procedure su, kako navode, raspisivane na vrijeme i obezbijeđena su neophodna finansijska sredstva, a posebno naglašavamo da je period nabavke proširen na tri godine kako bi mogli obezbijediti atraktivnost našeg malog tržišta.\nKako bi preduprijedilo moguću nestašicu, Ministarstvo zdravlja je, kako ističu, naložilo apotekarskoj zdravstvenoj ustanovi ,,Montefarm“ da pokrene postupak hitne nabavke vakcine protiv hepatitisa B za djecu i za odrasle, što je Monefarm po hitnom postupku i odradio.\n“Nedostatak ove vakcine u Evropi se odrazio i na dostavljanje ponuda za Crnu Goru. Ovo samo oslikava situaciju na globalnom tržištu, ne samo vakcina, već i ostalih ljekova i medicinskih sredstava, gdje se sve globalne nestašice prvo odražavaju na mala tržišta koja zbog svoje veličine ne mogu ravnopravno da se nose prilikom obezbjeđivanja i rezervisanja ljekova, vakcina i medicinskih sredstava sa tržištima velikih država i razvijenih ekonomija”, poručuju iz Ministarstva zdraljva.\nNaglašavaju i to da razvijene države ne samo da su velika tržišta, već su često spremne da plaćaju cijene višestruko veće od tržišnih kako bi sebi obezbijedili predviđene potrebe, ali i strateške rezerve.\nTakvo ponašanje, kako poručuju iz Ministarstva zdravlja takvo postupanje, ne samo da nije ekonomski opravdano već je moralno i etički neprihvatljivo, jer se na ovakav način ugrožavaju mala tržišta kao što je naše i zdravstvene potrebe naših osiguranika.\n“Upravo svjesni ovih prepreka Ministarstvo zdravlja je krenulo u iznalaženje novog hitnog rješenja za Crnu Goru, te smo iskoristivši mogućnosti međunarodnih sporazuma, inicirali i potpisali ugovor o hitnoj pozajmici vakcine protiv hepatita B sa Hrvatskim Zavodom za javno zdravstvo, naravno u skladu sa Zakonom o ljekovima i medicinskim sredstvima, koji definiše da Agencija za ljekove i medicinska sredstva (CALIMS) može registrovati lijek jedino ako je on namjenjen tržištu Evropske unije, što nam je osiguralo nabavku kvaliteta istih”, poručuju iz Ministarstva zdravlja.\nTim hitnim djelovanjem su, kako poručuju. omogućili da vakcina, uprkos preprekama sa kojima smo se susreli, već bude u Crnoj Gori i distribuirana Domovima zdravlja.\n“I na kraju, poruka za GP URA: ako već toliko brinete o obuhvatu vakcinacije i revnosno pratite naše kampanje i pozive za vakcinaciju, predlažemo da se informišete o benefitima vakcinacije i da učestvujete u kampanji sa svim društvenim akterima, jer je to u interesu svih nas, svih građana Crne Gore. Vakcina ima dovoljno”, poručuju iz Ministarstva zdravlja.\nSZO: 348 slučajeva hepatitisa nepoznatog porijekla\nEvropska nedjelja testiranja na HIV i hepatitis\nŠta štiti djecu od prenosa novog tipa hepatitisa?\nIJZ prati pojavu teškog akutnog hepatitisa


Lider opozicione Demokratske partije Kosova (DPK) Kadri Veselji ocenio je večeras pošto je kosovski premijer Aljbin Kurti obelodanio da će ukinuti takse na srpsku robu, da je Kurti ucenjen i da će potrošiti sebe brže nego što se očekivalo. Kako porenosi Kosovo onlajn, Veselji je u objavi na Fejsbuku...\nSirijska protivvazdušna odbrana oborila je turski dron „Anka“ u Idlibu 25. februara, potvrdio je ruski Centar za mirenje zaraćenih strana u Siriji. – Višenamenski dron Oružanih snaga Turske „Anka“ ušao je u vazdušni prostor u vazdušnom prostoru Sirije, narušivši državnu granicu – rekao je nov...\nKanada više neće pružati usluge obezbeđivanja britanskom princu Hariju i Megan Markl, saopštila je danas kanadska vlada nakon što se par odrekao uloge visokih članova britanske kraljevske porodice. „Pošto vojvoda i vojvotkinja trenutno imaju status međunarodno zaštićenih osoba, Kanada ima obavezu da...\nDobar poljubac je najlepše sećanje na nekog partnera. Ali ne zna svako dobro da se ljubi, potrebna je i određena veština, a ne samo emocije. Kada želimo bolje da upoznamo neku osobu često tražimo pomoć od astrologije jer, verovali ili ne, horoskopski znak može mnogo toga da kaže o nekome. Evo koji s...\nBroj potvrđenih slučajeva korona virusa u Francuskoj više se nego udvostručio u poslednja 24 časa, saopštio je francuski ministar zdravlja Olivije Veran, navodeći da je broj zaraženih porastao sa 18 na 38. Veran je na konferenciji za novinare objasnio da je do ovako naglog porasta došlo pošto su ide...


Većina u Evropskom parlamentu za ukidanje viza BiH - Kozarac.ba\nVećina u Evropskom parlamentu podržava bezvizni režim za Bosnu i Hercegovinu, izjavio je za Agenciju Fena tokom boravka u Sarajevu član Evropskog parlamenta zadužen za praćenje regiona zapadnog Balkana, uključujući BiH, i šef delegacije austrijskih socijaldemokrata u Evropskom parlamentu Hannes Swoboda.\nMeđutim, u Evropskom parlamentu ima ljudi koji strahuju od infiltracije sumnjivih ljudi iz BiH i zato je važno riješiti pitanja od ključne važnosti, odnosno prikazati rezultate rada u BiH, kao što je činjenica da niko sumnjiv posljednjih godina nije dobio bh. državljanstvo. Swoboda smatra da je to jasan signal spremnosti za otvaranje granica i bezvizni režim. Kao one u Evropskom parlamentu koji se protive liberalizaciji viznog režima sa BiH Swoboda je označio desno krilo među kojima ima nacionalista s uskim pogledima, koji se “igraju sa strahom ljudi”.\n“Oni su se protivili ranije i protive se sada, ali mislim da većina političkih grupa, narodne stranke, socijaldemokrati, zeleni i liberali, podržavaju bezvizni režim za BiH”, kazao je Swoboda.\nUpitan da li je jedan od motiva onih koji se protive liberalizaciji viznog režima sa BiH i islamofobija, posebno u kontekstu tzv. rata protiv terorizma, Swoboda je rekao da postoji mala grupa ljudi koji su koristili islamofobiju, strah nekih ljudi od infiltracije terorista preko BiH, ali da je to mala grupa, dok je većina njegovih kolega u Evropskom parlamentu, kao i većina ljudi u EU, uvjerena da BiH sama čini sve protiv moguće infiltracije terorista.\n“Mlslim da su sve političke i sve vjerske grupe u BiH na istoj liniji. Zato je potrebno naglasiti da smo svi zajedno za izgradnju jedinstvene Evrope koja poštuje ljudska uvjerenja i koja se bori protiv terorizma”, rekao je Hannes Swoboda.


Šandong ne zaboravlja Tumbakovića - Sportske.net\nŠandong ne zaboravlja Tumbakovića\nKineski fudbalski klub u kome je sportski direktor Partizana proveo šest godina organizovao je svečanu večeru za delegaciju Partizana na kojoj je predložena saradnja sa Partizanom na svim nivoima.\nČinjenicu da pripreme sprovode na istom mestu, čelnici kineskogŠandonga iskoristili su za emotivni susret sa Ljubišom Tumbakovićem, svojim nekadašnjim trenerom.\nU čast svog bivšeg trenera Tumbakovića, Šandong priredio je svečanu večeru delegaciji Partizana koji preko sadašnjeg trenera kineske ekipe Radomira Antića i bivšig Partizanovaca Kunovca, Belojevića i Rogića, i dalje usko povezan sa kineskim klubom.\nPoznati kao dobri domaćini, Kinezi su u restoranu hotela priredili toplu dobrodošlicu upravi Partizana kojoj je predloženo uspostavljanje saradnje na svim nivoima.\nUz obaveznu razmenu prigodnih poklona, Kinezi su se u pozdravnom govoru još jdnom zahvalili Tumbakoviću za sve lepe trenutke koje je doneo klubu iz Kine, direktor Partizana takođe nije štedeo reči hvale za svoj bivši klub.\nInače, Partizan već danas igra novi meč na pripremama u Turskoj, protivnik je bugarski Liteks.


Premijerka Brnabić: U narednih 12 meseci sužen prostor za napredak Srbije ka EU, Vlada Srbije podržava Srpsku listu\nIzvor: Večernje novosti, 02.Feb.2020, 12:44 (ažurirano 02.Apr.2020.)\nU narednih 12 meseci biće sužen prostor za napredovanje Srbije u evropskim integracijama. Vlada Srbije daje punu podršku Srpskoj listi koja danas predstavlja politički faktor na Kosovu i Metohiji U narednih 12 meseci biće sužen prostor za napredovanje Srbije u evropskim integracijama, izjavila je danas premijerka Srbije Ana Brnabić, dodajući da EU nakon Bregzita ima "pune ruke" posla. Ona je gostujući na TV Prva kazala da se Bregzit sada formalno desio, ali nije >> Pročitaj celu vest na sajtu Večernje novosti << suštinski jer je pomeren ugovor za 12 meseci. Govoreći o novoj metodologiji za pristupanje EU, Brnabićeva kaže da ta metodologija neće bit primenjivana na Srbiju, osim ako ona sama to ne zatraži. Ona je rekla da ta metodologija važi prvenstveno za Severnu Makedoniju, Albaniju i BiH, ali postoji mogućnost da ako je bolja, Srbija može da traži da se primenjuje i za nju. "Čini mi se da je u razgovorima s predstavnicima EU Srbija ta država koja je najbliža članstvu", kazala je Brnabićeva i podsetila da je i Crna Gora blizu, kao i da ima najviše otvorenih poglavlja. "Nama je to strateški cilj, ali EU sada ima pune ruke posla s drugim stvarima", kazala je Brnabićeva i istakla da su Srbiji sada najvažnije reforme, odnosno da postane evropska Srbija što pre. VLADA SRBIJE PODRŽAVA SRPSKU LISTU Vlada Srbije daje punu podršku Srpskoj listi koja danas predstavlja politički faktor na Kosovu i Metohiji, izjavila je danas premijerka Srbije Ana Brnabić Ona je za TV Prva rekla da će i na današnjem sastanku s predstavnicima Srba na KiM prvo njih saslušati i dati im podršku. Brnabić dodala da je davanjem podrške Srpskoj listi postignuto jedinstvo u južnoj pokrajini i istakla da je upravo jedinstvo najbolji odgovor na sve izazove s kojima se Srbi na Kosmetu suočavaju. "Na današnjem sastanku pre svega ćemo njima dati podršku, jer danas su Srbi politički faktor zato što imaju jedinstveni glas. Osvojili su 10 mesta u Skupštini i vidimo da je čak i (Aljbin) Kurti bio primoran da razgovara s njima, iako je više puta izbegavao", kazala je premijerka. Dodala je da će se nakon današnjih razovora znati i dalje mere koje će se preduzimati. Upitana kakvu saradnju po pitanju dijaloga Beograda i Prištine očekuje od formiranja novih privremenih prištinskih institucija na čelu sa Aljbinom Kurtijem, ona je kazala da je ta saradnja i do sada bila teška, te da očekuje da će se tako i nastaviti. "Videli smo da su SAD i specijalni izaslanik predsednika (SAD Donalda) Trampa, Ričard Grenel, mnogo više uključeni", kazala je premijerka, odgovarajući na pitanje da li Grenel donosi novi pristup rešavanju kosovskog problema. Kako je navela, način na koji oni forsiraju rešenje tog problema jeste ekonomska saradnja i povezivanje, na šta je i Beograd sve vreme fokusiran. Smatra da je stabilan region ključ za otvaranje svih otvorenih pitanja i dodaje da njoj prija otvoreni pristup Grenela, za kojeg kaže da je težak pregovarač, ali ima novi pristup. Navodeći da je potpisano Pismo o namerama za avio-liniju Beograd - Priština, kao i da se radi na dokumentaciji za autoput "Mira", odnosno Niš-Merdare-Priština, premijerka kaže da ako se imaju te kanale komunikacije, onda svako ko je razuman shvatiće da se moraju okrenuti budućnosti. "Sve do sada što je radila Priština, pogađalo je Srbe na KiM, nas u centralnoj Srbiji, ali je pogađalo i Albance na KiM i sve ostale koji žive tamo", kaže Brnabićeva i navodi da su takse dovele do povećanja maloprodajnih cena u južnoj pokrajini od pet-šest odsto, kao i da je skočio ukupni uvoz. "To je politička odluka koja nije imala u vidu ni albansko stanovništvo", kaže Brnabićeva. Odgovarajući na pitanje da li će zaista Grenel doneti ubrzavanje rešavanju kosovskog pitanja, ona je rekla da je on ponovio da se neće baviti politikom i političkim temama, ali da smatra da je na KiM politika neodvojiva od ostalih tema. "Doneće novu dinamiku svakako, ali tu je važno kakvu će ulogu imati EU, mi smo pristali na dijalog pod okriljem EU i mi očekujemo da se uključi mnogo ozbiljnije kada se ukinu takse i nastavi dijalog", zaključila je Ana Brnabić.\nNoviMagazin.rs: Brnabić: Srpska lista neće podržati formiranje Vlade na Kosovu\nIzvor: Večernje novosti, 02.Feb.2020\nU narednih 12 meseci biće sužen prostor za napredovanje Srbije u evropskim integracijama. Vlada Srbije daje punu podršku Srpskoj listi koja danas predstavlja politički faktor na Kosovu i Metohiji U narednih 12 meseci biće sužen prostor za napredovanje Srbije u evropskim integracijama,...